7 Sebab Kenapa Backpacking Lebih Baik Dari Guna Travel Agent.

Kenapa Backpacking Lebih Baik?
Kami tidak kata pergi melancong dengan travel agent itu tidak bagus. Dari sudut pandang lain, khidmat travel agent sangat-sangat bagus, lebih-lebih lagi untuk keluarga yang ada anak kecil. Juga yang baru pertama kali, kami galakkan pergi dengan travel agent kerana mereka lebih tahu selok-belok di sana.
Kenapa kami kata backpacking itu lebih baik?
Tidak kisah samada solo atau berkumpulan, banyak sebab kenapa backpacking itu lebih adventure. Bagi sesiapa yang suka surprise, kami galakkan anda cuba pengalaman backpacking.

1. Lebih Bebas
Tidak perlu terikat pada jadual atau itinerary yang telah disediakan. Bila terlalu rigid, sudah tidak seronok. Kita sendiri sesuka hati buat keputusan untuk tinggal beberapa lama di sesuatu negara. Fleksibel bukan? Tidak perlu ikut kata penganjur setiap masa.
2. Lebih Jimat
Sudah tentu sekali lebih menjimatkan jika merancang dengan teliti. Ramai orang gunakan travel agent kerana malas mahu fikir tentang tiket, hotel dan makan. Backpacking tidak semestinya tidur di hotel. Asalkan selesa dan boleh solat, itu sudah cukup.

3. Lebih Nikmat
Jika ikut tour dari travel agent, tempat yang ingin kita lawati sudah ditetapkan. Biasanya, lokasi dan destinasi tersebut ialah yang selalu kita lihat dalam pamphlet. Jika baca di Internet, hanya tempat itu sahaja. Ah, terlalu mainstream.

Bayangkan jika kita pergi ke satu destinasi yang jarang orang tahu. Bagaimana perasaan kita pada masa itu?
4. Lebih Rapat
Kenal lebih ramai manusia dari pelbagai bangsa dan agama. Backpacker tidak tinggal di hotel bukan kerana tidak mampu. Mereka mencari pengalaman yang lebih. Yang lebih enriching. Tinggal di hostel (bukan hotel) atau bilik besar yang dikongsi bersama membolehkan mereka berkomunikasi dan mengenali antara satu sama lain.
5. Lebih Terbuka
Ya, minda yang lebih terbuka. Apabila disogokkan dengan kehidupan tipikal di Malaysia, kita jadi janggal bila berada di negara lain. Katakan berada di negara lain, kita singgah solat di masjid. Mungkin mereka ada cara yang lain dari kita, Mazhab Shafiee. Pengalaman sebegini hanya akan kita kutip jika keluar dari kempompong yang biasa.
6. Lebih Sihat
Bawa beg besar di belakang? Itu sudah tentu. Bila banyak berjalan, itu lebih sihat. Tidak perlu ke gimnasium lagi. Bila badan sihat, otak cergas. Tambah lagi dengan pengalaman baru. Pasti itu akan mencorakkan diri kita menjadi seorang yang baru bila kembali ke tanahair. Cara kita melihat dunia juga pasti berbeza.
7. Lebih Masa
Ini yang paling penting. Ramai orang yang stress dengan kerja. Stress, masih lagi kena pergi kerja. Lagi stress dibuatnya. Ada orang yang berani berhenti kerja semata-mata mahu travel dan melihat dunia dari perspektif berbeza.
Jika tidak berhenti sekalipun, masa inilah yang sesuai untuk manjakan diri, berikan diri sendiri lebih masa. Renung hidup kita. Renung masa depan kita. Renung apa yang telah kita sumbangkan pada dunia ini.
Peluang Untuk Berdakwah
Berdakwah tidak semestinya pada orang Islam sahaja. Kita wajib berdakwah pada yang bukan Islam. Dan berdakwah bukan sahaja di Malaysia. Sambil lihat suasana negara luar dan lihat kesan Islam pada zaman silam, akan terbit rasa insaf dan ingin memperbanyakkan amalan kita. Jangan pula pergi backpacking untuk buat maksiat! Nauzubillah.

Bagaimana mahu dapat informasi lanjut tentang backpacking?
Terlalu banyak Facebook group dan Facebook page yang berkongsi tips masing-masing. Antaranya ialah Backpackers Buddies Malaysia (BBM), Malaysian Backpackers Club (MBC) dan banyak lagi.
Kongsikan dengan kami jika anda tahu mana-mana grup yang boleh beri nilai tambah dalam perkongsian maklumat tentang backpacking.

Backpacking Masjid?
Bagaimana jika ada kumpulan yang mahu buat Backpacking Masjid, iaitu melawat masjid-masjid di seluruh dunia?.
Objektifnya ialah mendekatkan diri dengan Islam. Bukan semata-mata mahu melawat tempat menarik di sana, kerana itu ialah perkara kedua. Perkara pertama ialah solat tahiyatul masjid, solat 5 waktu di masjid yang ditemui dan berkenal-kenalan dengan ahli qariah masjid. Dokumentasikan pengalaman di sana.
Tiada komersil. Tiada penaja. Hanya sendiri-sendiri.
Ada yang mahu sertai? Sekadar mengumpul survey, jika ada, sila email ke [email protected]
Selamat ber-backpacking!


Kenapa Bayi Menangis? Ini 10 Sebab Yang Ibu Mesti Tahu!

Kenapa Bayi Menangis?
Kenapa bayi menangis malam? Kenapa bayi menangis ketika menyusu? Lebih-lebih lagi bila menjelang waktu Maghrib. Tentu ramai yang melalui pengalaman ini, sibuk membaca doa untuk menjauhkan diri dari syaitan. Bagi ibu muda, ini mungkin merungsingkan. Mari kita rungkaikan apa sebenarnya yang bayi mahu.
Adakah ini normal?
Menangis bagi seorang bayi adalah normal. Bayi akan menangis tanpa mengira masa dan tempat. Disebabkan bayi masih kecil dan tidak mampu untuk berbuat apa-apa untuk dirinya, bayi hanya bergantung kepada orang lain untuk memahami akan dirinya. Menangis adalah cara bagi seorang bayi memberitahu sesuatu kepada orang sekelilingnya.

Sebagai seorang ibu atau bapa yang baru sahaja melangkah ke dunia keibubapaan, pasti sukar untuk menentukan apa yang bayi mahukan jika mereka menangis. Samada mereka lapar, sakit, panas atau sejuk.
Ibu resah gelisah
Ia pasti membuatkan anda resah dan bimbang kerana masih tidak mengetahui akan keperluan dan kemahuan bayi. Namun, lama-kelamaan anda akan mula mengecam akan corak tangisan bayi anda. Mengenali anak dengan lebih dekat lagi akan membuatkan anda faham akan keperluannya.

Kenapa bayi menangis ?
Foto Kredit: 123rf.com

Berikut adalah antara sebab-sebab bayi anda menangis. Ia mungkin dapat membantu anda memujuknya atau memenuhi keperluannya.
1. Saya lapar!
Ini sebab biasa kenapa bayi menangis. Bayi anda mungkin lapar dan inginkan susu. Ada beberapa tanda menunjukkan bahawa bayi ingin minum susu seperti menghisap jari dan menggerak-gerakkan mulutnya ke kiri dan ke kanan kerana mencari susu ibunya. Perut bayi bukan seperti perut orang dewasa. Mereka hanya boleh mengisi susu dalam kuantiti yang sedikit sahaja dalam satu-satu masa.
Ini menyebabkan bayi akan kerap menyusu bagi memenuhi keperluannya. Berikanlah dia susu selagi dia mahu. Jika dia kenyang dia akan berhenti dan mungkin akan tertidur.
2. Lampin saya penuh!
Bayi menangis mungkin kerana lampinnya sudah kotor dan dipenuhi najis. Periksa lampinnya dan segera cuci dan tukar lampin baru jika anda mendapati lampinya sudah penuh. Bayi akan kembali selesa jika lampinnya kering.
3. Saya tidak sihat!
Bayi anda mungkin ingin memberitahu bahawa dia tidak sihat seperti demam, selsema, batuk atau kolik. Cuba periksa suhu badannya. Jika benar dia tidak sihat, bawalah bayi anda berjumpa dengan doktor untuk mendapatkan rawatan.
4. Saya sangat sejuk/ sangat panas!
Seorang bayi masih tidak mampu menyesuaikan diri dengan cuaca yang terlalu sejuk atau terlalu panas. Mereka akan rasa tidak selesa dan akan menunjukkan reaksi seperti menangis bagi memberitahu orang sekelilingnya. Bedunglah atau selimutlah jika bayi anda terlalu sejuk atau pakaikanlah dia baju yang nipis jika dia terlalu panas.
5. Saya mahu tidur!
Foto Kredit: bellybelly.com.au
Bayi bukan pelik atau mengada-ngada. Namun itulah fitrah seorang bayi. Walaupun dia mahu tidur, kadangkala dia akan menangis untuk memberitahu ibu yang dia mahu tidur. Cuba baringkan dia, atau dodoikan lembur bayi anda. ada juga bayi tidur ketika menyusu susu ibunya. Tepuk-tepuk lembut dan alunkan ritma yang harmoni. Jika benar dia mengantuk, pasti dia akan terlena jua.
6. Saya mahu dipeluk!
Jika bayi anda sudah kenyang atau lampinnya kering dan dia masih menangis, cuba peluk dan manjainya. Bawa bayi anda rapat ke badan. Mungkin itu yang dia mahukan!
7. Saya mahu bermain!
Cuba anda bermain dengannya. Permainan ringan tetapi menghiburkan seperti peek-a-boo, pasti menyeronokkan.
8. Saya mahu berehat!
Foto Kredit: breastfeedingexperience.com
Bayi anda mungkin mahu memberitahu anda bahawa dia mahu berehat dan letakkannya di bawah. Dia mungkin mahu bebaskan kai dan tangannya dari pelukan atau bedungan.
9. Saya mahu selesa!
Jika anda pergi ke tempat baru atau berjalan-jalan terlalu lama, ini juga akan membuatkan bayi rasa tidak selesa dan menangis. Dia akan resah jika persekitarannya berbeza dengan keadaan rumahnya. Cuma hadkan waktu melawat anda ketika ziarah atau berjalan-jalan.
10. Saya tidak tahu apa yang saya mahu!
Ini adalah sebab terakhir, kenapa bayi menangis. Di dalam Islam, kita percaya bahawa ada makhluk lain yang ghaib yang mungkin akan menganggu bayi. Perbanyakkanlah membaca al-Qur’an dan zikir bagi mengelakkan gangguan makhluk halus. Kita percaya bahawa setiap penyakit ada penawarnya dan kita digalakkan berusaha untuk memberikan kesembuhan.
Selamat mencuba dan sentiasalah bersabar menghadapi kerenah bayi anda. Belajar cara mengatasi bayi menangis agar cepat reda dan tenang.


4 Sebab Mengapa Semua Wanita Dan Isteri Suka Dipeluk Suami

(Gambar hiasan semata-mata)
Apabila suami buat tidak-tahu pada isteri, pasti isteri akan merajuk. Kadang-kadang, suami tidak faham kenapa isteri merajuk. Pada isteri, pelukan itu suatu yang cukup penting. Mari kita bincangkan, kenapa sebenarnya isteri suka dipeluk suami?. Apa kesan pelukan hangat suami isteri dari sudut psikologi pula?

Isteri mahu disayangi setiap masa dan ketika
1. Mahu rasa disayangi

Wanita mahu tahu yang dirinya disayangi setiap masa. Bagaimana lelaki boleh menunjukkan yang dia sangat sayang pada wanita itu? Mudah sahaja, berikan pelukan. Namun, perlu pastikan yang pelukan itu ialah pelukan yang tidak bernafsu. Isteri akan lebih berterima-kasih dengan pelukan santai, bukan dengan pelukan ajakan ke atas katil. Apa salahnya sambil peluk, berikan pujian ikhlas pada isteri.

Emosi yang stabil akan membuatkan isteri lebih ceria
2. Melegakan fizikal dan emosi
Sentuhan yang berlaku semasa pelukan ialah sentuhan fizikal. Biasanya, sentuhan fizikal akan merangsang nafsu. Namun dalam hal ini, pelukan juga dapat melegakan emosi isteri itu sendiri. Isteri akan berasa lebih relaks disamping suami. Bayangkan seharian isteri membuat kerja-kerja rumah, tentunya pelukan spontan dari suami sedikit-sebanyak akan menghilangkan penat lelah. Dari segi psikologi, ‘pelukan mesra suami mampu mengeluarkan hormon oxytocin’ dalam tubuh isteri dan memberikan lebih semangat dan lebih tenaga pada isteri.
Kalau isteri boleh setia, kenapa tidak suami?
3. Lambang kesetiaan
Pelukan bukan sahaja simbolik pada kasih sayang. Ia juga simbolik pada kesetiaan. Suami yang selalu memeluk isteri dikatakan lebih setia. Isteri tidak mahukan seorang suami yang suka mencari kegembiraan di luar. Biarlah isteri sahaja yang dapat memberi kebahagiaan pada suami, bukannya perempuan lain di luar sana.
Penghargaan atau ‘appreciation’ bukan dalam bentuk ‘material’ semata-mata
4. Mahu rasa dihargai
Penghargaan yang diberi oleh suami dalam bentuk material seperti hadiah, tidak sama dengan pelukan. Rasa ‘appreciation’ itu tidak sama dan mempunyai perasaan yang berbeza. Nikmat pelukan itu sukar digambarkan oleh isteri.
Kesimpulannya, suami perlu memperbanyakkan memeluk isteri. Benda yang sudah halal, kenapa mesti malu? Mulakan dengan membelai rambutnya, main-main dengan helaian rambut isteri. Isteri suka diperlakukan sebegitu. Sentuh wajah isteri yang lembut itu sambil memandang tepat pada matanya. Sentuh wajah isteri sambil menggosok lembut lengannya. Kaitkan jari-jemari tangan dengan jari-jemari isteri. Gosok lembut punggungnya dengan bersahaja. Ingat, ketepikan nafsu buat seketika. Jangan jadikan ia alasan untuk atau tiket untuk mengajak isteri membuat hubungan intim. Isteri hanya mahu saat-saat santai.
Buat para isteri di luar sana, jangan menunggu suami memeluk anda. Suami selalunya kurang peka dengan kehendak isteri. Jika sudah lama tidak dipeluk suami, apa kata isteri juga memulakan langkah dengan memeluk suami selepas habis membaca artikel ini.
“Good Luck”


5 Sebab Kenapa Suami Perlu Sediakan Pembantu Rumah / ‘Maid’ Untuk Isteri

Tidak kira samada seseorang isteri itu ialah suri rumah tangga sepenuh masa ataupun ibu bekerja, penatnya tetap sama. Seperti suami juga, apabila isteri balik ke rumah, dia pun ingin rehat juga. Bukannya terus sibuk di dapur.
Kadang-kadang, suri-rumah sepenuh masa juga buntu untuk masak lauk kerana kehabisan idea. Sebab itu ada beberapa sebab kenapa isteri perlu ada pembantu atau ‘maid’. Boleh memasak bersama suami bukan?

Mari kita telusuri dan lihat apa kebaikan bila ada pembantu di rumah:
Bagaimana kalau rumah kotor seperti ini?

1. Rumah lebih kemas terjaga lebih rapi

Suami jangan hanya salahkan isteri sebab rumah bersepah, lantai tak sapu dan mop, mainan berterabur dan rumah bersawang. Kenapa tidak tolong isteri bersihkan rumah.
Tidak kisah samada ‘full-time maid’, ‘part-time maid’ atau sekadar ‘cleaning services’, itu sudah memadai. Sekarang pun sudah ada banyak servis yang boleh datang rumah seminggu sekali atau dua kali, mengikut kemampuan. Banyak ikut jam pun ada.
Apa kata suami manjakan isteri dengan mengajak ke spa untuk berurut?
2. Bagi isteri rehat secukupnya
Penat. Penat. Penat. Perkataan itulah yang selalu terpacul dari mulut mana-mana isteri. Jadi, apabila ada pembantu di rumah, sudah tentu isteri boleh berehat dengan tenang. Perempuan memang begitu, apabila rumah tidak kemas, hati dia tidak keruan. Ada sahaja perkara yang dia ingin lakukan. Suami harus faham, kerja-kerja rumah, sampai bila pun tidak akan siap.
Apabila isteri cukup tenaga, suami juga yang untung kan? .Hanya untuk anda yang faham maksud ini akan tersenyum lebar : )
Mahukan keluarga yang sentiasa bahagia? Indahnya bila anak-anak kita selalu tersenyum dan gembira
3. Hubungan kekeluargaan lebih erat
Bila isteri asyik buat kerja rumah, dia akan jadi stress. Bila stress, dia marah. Bila marah, dia akan abaikan suami. Suami sahaja ya, anak-anak masih lagi isteri akan layan.
Kalau ada pembantu rumah, bukankah isteri lebih cenderung untuk berbual bersama-sama dan melakukan aktiviti dengan lebih meriah? Kini suami dan isteri ada lebih masa untuk keluarga. Boleh semak kerja-rumah anak.
Boleh juga luangkan masa untuk bergurau senda.
Apa kata suami pula yang masak?
4. Makan masakan hasil air tangan isteri sendiri (atau suami)
Selalunya, isteri akan terkocoh-kocoh di dapur selepas sampai rumah. Katanya, mahu sediakan makan malam untuk keluarga. Lepas masak, basuh pinggan. Lepas basuh pinggan, lipat baju. Kadang-kadang sampai tertidur depan TV. Lagi suami nak marah bila isteri ‘tolak’ pelawaan?
Kalau ada pembantu rumah atau ‘maid’, kerja-kerja mengemas rumah boleh diserahkan pada mereka. Isteri boleh menumpukan perhatian pada suami dan anak-anak sepenuhnya. Bukankah ada yang berkata, jika mahu menjaga hati suami, beri dia kenyang pada perutnya dan organ seksualnya. Sejauh mana kebenarannya, kami tidak tahu. Kalau rasa mahu lebih rehat, sesekali ajak isteri makan makan di restoran terkemuka. Apa salahnya, pengorbanan isteri cukup besar kan?
Apabila dalam bilik tidur, isteri akan selalu tersenyum
5. Aktiviti ‘seksual’ suami dan isteri lebih bermakna
Ini bukan lucah. Namun ini sebenarnya adalah kemuncaknya. Kenapa isteri tolak pelawaan suami? Sebab dia penat. Kenapa dia penat? Sebab dia kemas rumah, masak, lipat baju, basuh pinggan dan sebagainya. Alhamdulillah, kalau ada suami yang suka menolong.
Kalau yang malas? Bagaimana?
Kesimpulan
Terpulang pada masing-masing. Kalau mampu, apa salahnya. Kalau percaya pada pembantu rumah asing untuk menjaga anak-anak kita dan harta benda kita, teruskan. Kalau kurang percaya, ‘hire’ mereka secara ‘part-time’ hujung minggu sudah memadai.
Apa yang penting, beban isteri akan berkurang. Masa yang ada itu dapat diluangkan bersama keluarga dengan lebih bermakna. Semoga kita semua dikurniakan keluarga yang bahagia dan sejahtera.


5 Sebab Perempuan Cair Dengan Lelaki Fasih 2 Bahasa (Atau Lebih)

Baca dalam Internet katanya, ramai orang terutamanya perempuan mudah jatuh suka dan cinta pada lelaki yang boleh bertutur lebih daripada 2 bahasa.
Betul ke?
Apa kelebihan yang ada menyebabkan perempuan cair, dan lelaki itu nampak lebih menarik daripada lelaki biasa?
1. Mereka dikatakan punya stronger & faster brains
Bukan mudah menguasai bahasa lain. Jadi otak mereka perlu bekerja keras untuk fokus sambil membuat terjemahan dan menuturkannya semula. Itu yang membuatkan mereka nampak genius dari pandangan orang sekeliling. Siapa yang tak suka orang yang bijak kan?

2. Mereka berkebolehan memikirkan perkara outside of the box
Selain genius, mereka juga kreatif berfikir hingga mampu mengatasi masalah yang sukar malah menyelesaikannya dengan cara pendekatan dan pemikiran yang sangat berbeza berbanding orang lain. Bukan calang-calang orang mereka ni.
3. Mereka ini independent
Letak sahaja di ceruk mana, kadar survival mereka tinggi kerana mereka mudah berkomunikasi dengan masyarakat setempat. Mereka mudah bergaul dengan sesiapa sahaja dan pandai menarik hati apabila bijak berkomunikasi.

Tidak hairanlah bukan sahaja ramai gadis yang tertarik untuk dijadikan calon suami malah ibu bapa pun suka kalau dijadikan menantu.

4. Mereka dicari-cari dalam bidang pekerjaan
Kemampuan bertutur dalam banyak bahasa menyebabkan kemahiran mereka dicari-cari oleh banyak syarikat antarabangsa. Sudahlah gaji masyuk, selalu pula dapat travel fully sponsored lagi-lagi kalau yang boleh bawa pasangan.
5. Mereka nampak hebat dalam menyatakan rasa sayang
Apabila mengguna bahasa asing dalam menyatakan rasa cinta pada pasangan, mereka nampak lebih hebat dan sangat romantik di pandangan mata pasangan. Tak caya? Tanya pasangan anda yang mana satu buat dia cair mendengarnya. “Saya sayang awak” atau “Main tumse pyar kartha hoon” atau “Je t’aime”?
Siapa tak suka dengan lelaki yang punya personaliti seperti ini?
Foto Kredit: gallerily.com
Jadi lelaki, tak salah memperlengkapkan diri anda dengan kemahiran ini. Jika ada yang sudah berkenan di hati, gunakan kemahiran ini dan saya pasti, si dia akan terus tertarik dengan anda.
Sumber: EliteDaily.com


Wahai Anakku, Ini 5 Sebab Kenapa Mama Mesti Bekerja

“Mama, Mama ni asyik kerja je. Kenapa Mama kena kerja? Papa kan dah kerja. Mama duduk rumah sajalah dengan Nini dan Abang. Kita main sama-sama, buat aktiviti sama-sama, baca buku sama-sama, kan seronok.”
Aduhai anakku, soalan begini memang menusuk jantung. Susahnya nak menerangkan pada kamu yang masih belum kenal dunia. Bukan mudah melalui hari-hari yang sukar apabila kamu menangis dan tak mahu dihantar ke pengasuh. Mama juga berasa sayu dan terasa diri ini ‘kejam’ apabila terpaksa meninggalkan kamu dalam keadaan sedemikian.

Disebabkan itu, Mama dulu pernah berhenti kerja untuk menjaga kamu semasa kecil, mungkin waktu itu kamu terlalu kecil untuk mengingatnya. Tapi kini, kamu sudah semakin besar dan Mama rasa lebih mudah untuk kembali bekerja. Tapi, kenapa Mama mahu bekerja? Kenapa tidak terus menjadi surirumah?
Foto Kredit: radiomontecarlo.net

5 Sebab Mama Ingin Jadi Wanita Bekerja
Di sini Mama coretkan dahulu dengan harapan mungkin suatu hari nanti kamu akan faham mengapa Mama mahu menjadi seorang wanita bekerja.

1. Kejar Cita-cita
Setiap manusia mempunyai cita-cita sejak kecil. Impian adalah sesuatu yang amat peribadi dan ia banyak mempengaruhi keyakinan diri dan haluan hidup seseorang. Mama telah melalui perjalanan yang agak panjang semasa pengajian sehinggalah kini.
Mama berhenti seketika apabila keadaan tidak mengizinkan, namun kini Mama diperlihatkan peluang untuk kembali menjadi wanita bekerja. Tambahan pula, Mama bersyukur kerana mendapat sokongan yang padu daripada Papa. Jadi, Mama ingin bangkit dan mengambil peluang untuk meneruskan misi Mama yang telah terbuku sejak dahulu.
Mama harap anak Mama faham betapa pentingnya impian itu dalam hidup seseorang. Mama juga ingin melihat kamu mengejar impian dan menjadi seorang yang berani dalam membuat pilihan hidup walaupun diuji dengan pelbagai halangan.
Foto Kredit: ritagli.org
2. Belajar Berdikari
Semasa muda dahulu, Mama akui bahawa Mama kurang berpengalaman dan tidak bijak dalam merebut peluang biasiswa dan membuat pilihan hidup. Waktu belajar memang seronok, tapi kami tak pernah sedar betapa besarnya hutang pengajian yang akan berbaki selepas tamat pengajian.
Selepas berhenti kerja, barulah kami ‘rasa’ bagaimana beban hutang ini mengganggu fikiran siang dan malam. Walaupun Papa kamu sanggup membantu melunaskan hutang tersebut apabila Mama berhenti kerja, Mama tahu Mama boleh berbuat sesuatu untuk menyelesaikannya. Mama tidak mahu menyusahkan sesiapa dalam hal ini selagi termampu.
Dalam dunia moden ini, Mama tidak mahu keluarga kita dibebani hutang yang akhirnya mendatangkan masalah kepada hubungan dan masa depan. Mama tak mahu hutang ini berlanjutan hingga mungkin akan menyusahkan kamu. Mama ingin berdikari dan Mama percaya masih belum terlambat untuk Mama melakukannya.
Foto Kredit: bladna.nl
3. Bantu Ibu Bapa
Dari segi hukum Islam, walaupun anak lelaki lebih bertanggungjawab secara langsung ke atas ibu bapa Mama, namun ia tidak bermakna anak perempuan terlepas daripada tanggungjawab mereka.
Sebab itu Mama berharap dapat terus bekerja untuk berbakti kepada mereka. Dengan sedikit sumbangan sekalipun, dapatlah juga menggembirakan dan memberi keselesaan kepada mereka yang dulu telah berpenat-lelah dan kini telah lanjut usia. Mama juga memasang harapan untuk membawa mereka ke Tanah Suci. Jika tidak mampu sekalipun, Mama yakin setiap usaha kita akan dinilai olehNya.

4. Lebih Fokus Dalam Kehidupan Harian
Biasanya orang bekerja atas 2 keadaan – kerana ingin mencari rezeki dan kerana itu adalah minatnya. Dalam sesetengah kes, ia boleh menjadi kedua-duanya. Dan itulah apa yang Mama rasa sekarang.
Ternyata, terdapat kajian yang membuktikan bahawa wanita yang tidak bekerja dan duduk di rumah lebih berpotensi untuk mengalami tekanan perasaan. Mengejutkan bukan? Tapi, inilah realitinya yang Mama sendiri alami. Ini kerana, bekerja memberi Mama ruang berfikir dan juga privasi setelah seharian menguruskan rumah tangga. Ruang privasi ini membantu kita mengimbangkan emosi dan menjauhkan kita daripada membuat tindakan melulu dan merugikan.
Secara tidak langsung, bekerja menjadikan Mama lebih fokus dalam kehidupan dan lebih disiplin dalam mengurus aktiviti seharian.
Foto Kredit: shuroiulamo.ti
5. Meneruskan Legasi
Mama harap ia juga menjadikan kamu faham bahawa seorang wanita juga boleh memiliki impian yang besar walaupun telah berkeluarga. Dalam zaman Rasulullah sekalipun, bukannya semua wanita duduk di rumah menjadi surirumah sepenuh masa. Ada yang menjadi pedagang hebat seperti Saidatina Khadijah RA dan ramai yang telah merevolusikan peranan wanita dalam pelbagai bidang khususnya pendidikan dan politik seperti Saidatina Aishah RA.
Apa akan jadi sekiranya semua wanita tidak bekerja? Tentu ia akan menyukarkan mereka yang inginkan sesuatu perkhidmatan khusus, terutamanya bagi golongan wanita itu sendiri bukan?
Foto Kredit: aboutislam.net
Tentulah Kamu Yang Lebih Utama!
Semoga anak Mama memahami mengapa Mama memilih untuk menjadi wanita bekerja. Bukan kerana Mama ‘kurang’ sayang kepada kamu – tetapi sebaliknya. Mama inginkan masa depan yang cerah buat anak Mama, dan Mama juga ingin kamu belajar tentang realiti kehidupan ini.
Namun percayalah sebesar-besar cita-cita Mama ini, Mama tidak akan sesekali menjadikannya sebagai penghalang antara kasih kita anak-beranak. Malah, jika ditakdirkan Mama terpaksa memilih sekali lagi, Mama tidak teragak-agak untuk mendahulukan kamu berbanding apa jua kerja Mama pada ketika itu.


Sebagai Anak Muda, Anda Pasti Selalu Diduga Dengan Cabaran Bila Nak Capai 6 Impian Ini Kan?

Setiap orang yang lahir atas muka bumi pasti ada impian dan angan-angan. Kalau zaman belajar dulu teringin nak pakai telefon bimbit canggih. Yelah, zaman belajar pakai phone biasa je. Bila dah berkerjaya sekarang, keinginan nak capai sesuatu tu membuak-buak. Nak-nak tengok kawan-kawan yang lain dapat capai impian mereka.

Bagi anak muda seperti anda, mesti tak terlepas dari mempunyai impian tak kiralah kecil atau pun besar. Salah satu daripada impian tu mesti ada dalam banyak-banyak impian yang admin senaraikan di bawah ni. Betul tak?

1. Nak miliki rumah idaman tapi tak sempat kumpul duit

Setiap anak muda yang mula kerja, biasanya akan menyewa bilik kalau tak duduk dengan mak ayah. Tapi, lama-kelamaan, mesti bosan menyewa dan rasa nak ada rumah sendiri kan? Lagi-lagi, bila anda sudah berkeluarga.
Tapi, angan-angan tu tanpa sedar terkubur sebab tak sempat nak kumpul deposit rumah, duit dah habis guna untuk tujuan lain. Contohnya beli kopi mahal setiap pagi, langgan perkhidmatan langganan muzik, platform penstriman video, keahlian gym, belanja kawan dan macam-macam lagi.
2. Nak pakai kereta mahal tapi bila kira gaji tahunan, tak cukup bajet

Siapa saja tak terliur tengok kereta mewah lalu-lalang depan office hari-hari. Anda mesti pernah berangan dapat pandu kereta gempak pergi kerja, selesa, perjalanan ke tempat kerja pun lebih cepat. Tapi, bila anda buat kira-kira, gaji belum mampu nak beli kereta.
Sebenarnya bila dah ada kereta, komitmen bulanan anda makin bertambah. Servis, ansuran bulanan, minyak, tol dan macam-macam lagi. Kalau anda belum mampu, tak apa! Naiklah kenderaan awam dulu. Bila dah mampu, baru beli kereta idaman okay?
3. Nak tukar-tukar smartphone, walaupun gajet yang ada masih boleh guna

Selain kereta, smartphone juga selalu jadi kegilaan anak-anak muda. Lagi-lagi bila nampak member bergaya dengan gajet terbaru, iklan dekat media sosial pulak berlambak. Lagilah rasa nak tukar smartphone tu membuak-buak!
Sebaiknya, anda janganlah membazir duit upgrade smartphone selalu selagi tak ada sebab yang kuat contohnya telefon pintar anda dah teruk sangat. Guna apa yang ada dulu, duit yang korang bakal laburkan tu simpan untuk masa depan!
4. Nak shopping online selalu tapi kad kredit dah sampai limit

Bila dah bekerja dan pegang duit sendiri, tangan mesti gatal nak shopping kan? Paling tidak anda akan ada satu kad kredit untuk kegunaan harian seperti makan, isi petrol dan sebagainya. Tapi, kalau dah kerap sangat guna, tak sedar kad anda dah sampai limit!
Masa tu, tak dapat nak lunaskan hajat anda untuk shopping online selalu. Walaupun ada promo gila-gila dekat pelbagai laman e-dagang, nak taknak anda kena tahan nafsu shopping sampai hujung bulan dan bayar dulu kegunaan bulan semasa. Baru boleh shopping!
5. Nak jadi macam ‘Instafamous’, minum bubble tea setiap hari

Lifestyle anak muda zaman sekarang, memang gilakan bubble tea. Bukan main panjang orang beratur di kedai bubble tea kat Lembah Klang. Semuanya acah-acah ‘Instafamous’ upload minum bubble tea di Instagram masing-masing.
Anda tau tak, nak ke kedai bubble tea tu sesak ya amat. Bila dah viral, apa lagi hype dia mengalahkan sale raya. Malah, harga bubble tea bukan RM2-RM3. Paling tidak anda kena sediakan RM200-300 sebulan untuk bubble tea saja. Mana nak cari duit?
6. Nak hidup selesa lepas bersara tapi tak pernah terfikir untuk menyimpan

Pernah terfikir tak apa akan jadi dengan hidup anda bila dah tak bekerja dan bersara? Mesti nak hidup selesa, duit banyak, tak payah kerja, dapat travel seluruh dunia. Tapi, sekarang ni anda langsung tiada planning untuk menyimpan.
Bila nak mula menyimpan, macam-macam alasan anda bagi. Sibuklah, tak sempat nak fikirlah, belum tiba masanyalah, nak enjoy dululah… Tak boleh macam tu! Anda perlu luangkan masa untuk masa depan lepas bersara yang lebih cerah!
Realisasikan impian anda, jom mula menyimpan di PRS!
Kredit : PPA
Untuk capai semua impian tu anda perlukan duit, setuju kan? Jadi, ada baiknya anda plan dan menyimpan daripada sekarang. Sedikit sebanyak masa depan anda lebih cerah. Jadi, Jangan hanya berangan-laa. Jom! Simpan di PRS!
Untuk pengetahuan anda, Skim Persaraan Swasta (PRS) adalah skim simpanan dan pelaburan jangka panjang yang dilakukan secara sukarela dan diperkenalkan untuk membantu individu supaya dapat menyimpan lebih untuk kegunaan lepas bersara.
Dengan menyimpan di PRS, kedudukan kewangan anda lama-lama akan kukuh malah boleh dimanfaatkan bila anda dah bersara dan tak bekerja kelak!
Simpan RM100 saja!
Untuk pengetahuan anda, bila menyimpan di PRS, anda akan nikmati banyak manfaat seperti pilihan untuk membuka akaun dan menyimpan secara online atau dengan 8 Penyedia PRS, pelepasan cukai sehingga RM3,000 setahun, dikawal selia oleh Suruhanjaya Sekuriti Malaysia dan banyak lagi!
Berapa kita perlukan jika nak mula menyimpan ni? Tak banyak pun! Anda hanya perlukan wang serendah RM100 untuk buka akaun PRS. Malah, anda tak perlu ke mana-mana cawangan untuk buka akaun PRS ni!
Kredit : PPA
Hanya daftar secara online di laman web PRS Online dan mulakan simpanan untuk masa depan lebih cerah di sana! Bulan ni simpan RM100, bulan depan RM100 lagi pun boleh. Kata orang, sikit-sikit lama-lama jadi bukit!
Untuk maklumat lanjut tentang PRS yang ditadbir oleh Private Pension Administrator Malaysia (PPA), layari laman web PPA dan follow Facebook PPA Malaysia untuk update dan promosi terkini daripada mereka. Selamat menyimpan!


Sebelum Belajar Gunting Kertas, Anak-Anak Kena Cekap ‘Skills’ Ini Dulu…

Mengajar anak-anak sesuatu perkara bukanlah bermula ketika mereka dewasa sahaja malah seawal anak-anak berumur dua tahun mereka sudah boleh dikenalkan dengan aktiviti seperti menggunting. Walau bagaimanapun, ibu bapa perlu tahu bahawa sebelum mengajar anak-anak menggunting gambar-gambar kecil yang susah, mereka harus diajar beberapa skills atau aktviti berkaitan terlebih dahulu.
Justeru itu, ikuti perkongsian ibu di laman Facebook yang mengulas lanjut mengenai apa yang anak-anak perlu tahu sebelum mula menggunting kertas dan sebagainya.

Baca juga: DIY Papan Pelangi Tambah Tolak, Boleh Latih Anak Mengira Dengan Pantas!
SEBELUM BELAJAR GUNTING KERTAS, ANAK-ANAK KENA CEKAP SKILLS INI DULU
APA YANG ANAK PERLU BUAT SEBELUM BELAJAR MENGGUNTING KERTAS?

Okey, first of all mestilah rasa risau kan nak bagi anak bermain dengan gunting di usia awal 2-3 tahun. Tapi, halnya di sini kita tak mahu mereka “bermain”, kita nak bagi gunting pada anak sebagai salah satu skills motor mereka.
Bila bagi gunting pada anak, mak kena duduk dan beri perhatian 100%. Bukan bagi je suruh gunting kertas, mak hilang entah ke mana.
Menggunting ni penting untuk melatih kemahiran motor halus anak, eye-hand coordination, motor control & bilateral integration (integrasi kedua belah bahagian otak).
Saya nak berkongsi hasil dari bacaan, apa yang perlu kita buat sebelum anak mampu menggunting gambar-gambar complicated dengan baik. Ni hanya sebahagian sahaja tau, banyak lagi aktiviti lain yang bagus.
Aktiviti pre-scissors skills (tanpa guna gunting):

Aktiviti koyakkan kertas

Bermain/menguli play dough

Sensory ball. Letak tepung dalam belon.

Melakukan genggaman/memicit
Bermain penyepit baju. *Alang-alang kita match pattern

Aktiviti dengan gunting:

Tunjukkan cara betul untuk pegang gunting
Gunting play dough

Gunting straw. Boleh buat rantai sekali. Fine motor

Gunting tali

Bila dah pass and nak start guna kertas, berilah anak gambar yang ringkas dulu. Jangan terus ke gambar sukar. Moga bermanfaat.
Sumber: Facebook Azila Ghani


Sebelum Beli Rumah Second Hand, Check 3 Perkara Ini Untuk Jimat Kos Peguam

Pembelian rumah memang memerlukan prosedur yang leceh kerana ia merupakan aset yang perlu dilaburkan untuk masa depan diri sendiri. Oleh itu, ada sesetengah orang merasakan beli rumah ‘second hand’ adalah sedikit leceh berbanding rumah baru terus dari pemaju. Sebenarnya, rumah ‘second hand’ harganya lebih murah berbanding rumah baru. Oleh itu, wanita ini telah kongsi 3 perkara sebelum anda memiliki rumah supaya dapat kurangkan kos bayaran peguam.
3 PERKARA INI UNTUK JIMATKAN KOS PEGUAM

Beli rumah ‘second hand’ tak sama dengan beli rumah ‘undercon’ dengan pemaju. Proses yang perlu dijalani juga turut berbeza. Pembeli rumah ‘second hand’ perlu melakukan banyak proses pertukaran nama pada segala bil dan dokumen yang ada.
Ramai pembeli rumah ‘second hand’ terlepas pandang perkara-perkara penting yang perlu dilakukan lebih-lebih lagi si pembeli rumah pertama. Kebanyakan pembeli rumah ‘second hand’ ini beranggapan selepas selesai urusan beli rumah, sudah tidak perlu lakukan apa-apa lagi. Hanya tinggal nak masuk rumah sahaja.

Selepas urusan beli rumah ‘second hand’ pembeli perlu lakukan pertukaran nama pada 3 perkara ini :

1)Tukar nama pada segala bil utiliti

Ramai pembeli terlupa dan terlepas pandang untuk menukar nama pada segala bil utiliti seperti bil elektrik, bil air, dan juga Indah Water. Sepatutnya, setelah selesai sahaja urusan jual beli rumah ‘second hand’, pembeli perlu ke pejabat pembekal perkhidmatan utiliti seperti TNB, SBA, dan IWK untuk membuat pertukaran nama. Ini bagi mengelakkan berlakunya kekeliruan apabila sampai bil dirumah, nama orang lain (nama penjual).
Untuk melakukan pertukaran nama pada bil utiliti, pembeli rumah boleh menggunakan dua cara ini :
A: Buka akaun baru
Pembeli rumah boleh buka akaun baru untuk bil utiliti tersebut dan perlu membayar wang deposit dengan jumlah bergantung kepada jenis rumah yang dibeli. Setelah selesai proses pembukaan akaun baru, pemilik asal boleh lah membatalkan kesemua akaun lama. Tapi sebelum itu, sila pastikan pemilik asal rumah anda membayar segala tunggakan yang ada ya!
B: Sambung guna akaun pemilik lama
Pemilik baru boleh mengekalkan akaun lama pemilik lama, tapi hanya perlu lakukan pertukaran nama sajaja. Tetapi dalam kes ini, pemilik baru perlu memulangkan bayaran deposit bil utiliti kepada pemilik lama. Ini kerana pemilik lama tidak akan terima deposit selagi tidak melakukan pembatalan akaun.
2)Tukar nama pada rekod cukai pintu

Ramai juga yang terlepas pandang untuk lakukan permohonan pertukaran cukai pintu. Sebagai pemilik baru, anda perlu pergi ke Majlis Daerah atau Majlis Perbandaran untuk buat pertukaran nama dalam rekod cukai pintu.
Berikut merupakan senarai dokumen yang perlu disedikan untuk proses pertukaran nama ini:
-Salinan kad pengenalan
-Salinan SNP
-Salinan geran (yang telah dipindah milik kepada nama pemilik baru)
-Salinan cukai pintu terkini
Pembeli juga perlu buat bayaran caj perkhidmatan yang sepatutnya.
3)Tukar nama pada bil ‘maintenance’ dan caj servis.

*Proses ini hanya tertakluk pada rumah berstrata sahaja.* Pembeli perlu memaklumkan kepada bahagian ‘maintenance’/ JMB (Joint Management Body) bahawa anda adalah pemilik baru unit tersebut. Proses ini dilakukan supaya pihak pengurusan dapat mengemaskini rekod pemilik baru dan segala bil penyelenggaraan dan caj servis akan dihantar kepada pemilik baru, iaitu anda!
Yang menjadi isu dalam proses ini ialah, siapakah yang bertanggungjawab untuk melakukannya? Adakah penjual, pembeli, atau peguam? Untuk pengetahuan, proses pertukaran nama ini adalah tanggungjawab pembeli. Cuma ada sesetengah peguam yang menawarkan servis ini sekali dengan urusan jual beli.

Sebenarnya proses ini bukanlah satu tugas wajib bagi seorang peguam. Sekiranya ada peguam yang menawarkan perkhidmatan ini, sudah tentu pembeli akan dikenakan caj yuran guaman. Untuk kurang dan menjimatkan kos, pemilik rumah atau pembeli boleh melakukannya sendiri. Bukanlah satu proses yang rumit pon, Cuma kena luangkan masa sedikit untuk uruskannya.
Sekiranya pemilik baru atau pembeli rumah tidak melakukan proses pertukaran nama ini, dan ada pula tunggakan yang masih belum dijelaskan, pemilik asal akan dituntut oleh pihak atasan. Jadi, penting juga untuk pemilik asal melakukan ‘follow up’ dan sahkan pertukaran nama dilakukan atau tidak. Jangan pula apabila sudah dapat rumah, segala tanggungjawab dilupakan. Kesannya, diri sendiri yang perlu tanggung..
Sumber: Nazihah Idan


Sebelum Rentas Negeri, Ini Cara Nak ‘Check’ Dulu Lebuh Raya Sesak Atau Tak

Seperti yang kita tahu, rata-rata orang ramai mengambil peluang untuk pulang ke kampung halaman dan ada juga yang bercuti ke Melaka, Pulau Pinang dan sebagainya untuk melepaskan geram setelah lama ‘dikurung.’ Justeru itu, lebuh raya sudah pastinya akan sesak dipenuhi dengan kenderaan.
Apa kata, sebelum anda memulakan perjalanan merentas negeri, semak dahulu lebuh raya berkenaan jammed atau pun tidak. Barulah jimat masa serta tenaga dan tak perlu berjam-jam di atas jalan raya. Mudah sahaja nak semak, mari lihat perkongsian pengguna Twitter bernama Afnan ini.

Baca juga: Cara Bersihkan Beras Berkutu Guna Oven, ‘Confirm’ Putih & Bersih!
SEBELUM RENTAS NEGERI, INI CARA ‘CHECK’ DULU LEBUH RAYA SESAK ATAU TAK

Kalau korang plan nak rentas negeri, selain dari Apps Waze, korang boleh jugak check kesesakan highway melalui portal rasmi Lembaga Lebuhraya Malaysia. Korang akan dapat Live Picture berapa banyak kereta sedang lalu dkt highway tersebut. Memang berfungsi untuk plan perjalanan.

Korang search je lembaga lebuhraya Malaysia.

Then , pilih lebuhraya mana yang korang nak tengok. Nanti akan appear Live view dari setiap camera yang ada dekat highway tu. Semoga perjalanan kita semua berjalan dengan lancar.

Ok itu sahaja! Rancang perjalanan anda dulu sebelum merentas negeri. Baru senang hati atas jalan raya tak banyak kereta. Hati-Hati di jalan. SOP jangan lupa.
Sumber: Twitter Afnan Faiq & Lembaga Lebuhraya Malaysia


Sebelum Share Gambar Anak Di Media Sosial, Fikir 5 Kesan Ini Dulu

Perkembangan media sosial membolehkan setiap individu untuk memuat naik gambar dan aktivti kehidupan seharin mereka. Ada juga yang memilih untuk upload gambar-gambar anak-anak mereka buat tatapan umum. Walau bagaimanapun, cara tersebut akan mengundang beberapa kesan bahaya ke atas anak dan keluarga yang tidak disangka-sangka.
Berikut adalah beberapa perkara yang perlu ibu bapa perlu pertimbangkan sebelum menjadikan media sosial sebagai tempat utama untuk berkongsi gambar anak. Bahaya kalau asyik share gambar anak!

Baca juga: 3 Level Prihatin Ayah Kena Cakna Tentang Anak, Bukan Sekadar Dunia Sahaja
SEBELUM SHARE GAMBAR ANAK, FIKIR 5 KESAN INI DULU

1. BOLEH TARIK PERHATIAN INDIVIDU
Dengan berkongsikan gambar comel si manja adalah cara yang boleh anda lakukan jika ingin menjadi tumpuan namun satu perkara penting yang sering dilupakan, anda mungkin meraih perhatian daripada pihak tidak sepatutnya seperti golongan pedofilia. Risiko semakin bertambah jika secara tidak sengaja telah berkongsikan maklumat peribadi di atas talian.

2. ANAK MEMERLUKAN PRIVASI
Meskipun anak di bawah usia 5 tahun tidak tahu dan kisah dengan apa yang ibu bapa kongsikan namun apabila anak semakin dewasa dan mula mengembangkan identiti mereka sendiri. Keadaan boleh menjadi buruk jika anak menyedari banyak perihal kehidupan awal mereka dikongsikan tanpa persetujuan.
Setiap perkongsian haruslah berhati-hati dan elak menggunakan anak jika melakukan kenyataan berkaitan politik, sosial dan keagamaan.

3. BOLEH WUJUDKAN TEKANAN PADA ANAK-ANAK
Kesan buruk pada usia remaja akan berlaku jika ibu bapa memperkenalkan anak-anak dengan internet ketika masih kecil lagi.  Jadi anak mungkin berasa malu dengan gambar yang dikongsikan anda semasa mereka masih kecil.
Situasi tersebut boleh menjejaskan cara mereka berkomunikasi dengan rakan sebaya. Sebagai ibu bapa yang gemar mencari perhatian atau attention seeker adalah tabiat yang tidak sihat dan telah banyak menghancurkan kehidupan kanak-kanak dan juga belia.
4. MENJUAL DATA ANAK SEMASA BERKONGSI
Selain itu, ibu bapa haruslah peka dengan jumlah maklumat dikongsikan atas talian. Hal ini bermakna jika berkongsikan video dan gambar anak berkaitan tumbesaran mereka di internet, secara tidak langsung anda ‘menjual’ informasi kepada syarikat atas talian.
Syarikat ini mengumpul data dengan menyediakan perkhidmatan dan kemudian menjualnya kepada pengiklan. Pihak pengiklan inilah yang akan menggunakan maklumat untuk menyasarkan anda dengan iklan tertentu yang cenderung menyebabkan pembelian sesuatu barangan atau perkhidmatan.

5. CONTOH TELADAN KEPADA ANAK
Tidak dapat disangkal lagi, ibu bapa pasti sebelum ini banyak mengingatkan anak-anak tentang keburukan penggunaan media sosial yang berlebihan namun, dalam masa sama anda sendiri mengabaikan nasihat tersebut dengan berkongsikan gambar anak-anak.
Jadi, anak-anak menganggap perkara ini biasa dan secara tidak langsung telah mengajar anak-anak untuk tiada privasi terhadap foto mereka di masa akan datang.

Justeru itu, jadilah ibu bapa yang terbaik untuk anak-anak dan jangan kongsi jika tiada keperluaan.
Sumber: Hello Doktor


‘Sebenarnya Tak Mudah’- Ini Resepi Kuih Peneram Anda Kena Cuba & Tak Lembik!

Kalau pergi sahaja ke negeri di sebelah Utara, pasti anda akan terjumpa sahaja dimana-mana salah satu jenis kuih iaitu kuih peneram. Merupakan antara jenis kuih yang digemari sejak zaman dahulu lagi, sebenarnya ramai dalam kalangan kita yang ‘tidak menjadi’ dalam mencuba resepi kuih peneram tersebut.
Oleh itu, berikut merupakan resepi kuih peneram yang anda kena cuba supaya dapat rasa yang sama macam dibuat oleh nenek di kampung dan dijual di kedai. Jom cuba!

Baca juga: Ibu Kongsi 14 Menu Bekal Anak, Memang Meriah & Tak Sangka Viral!
Resepi Kuih Peneram
Bahan-bahan:

-250g tepung beras Cap Gajah 3

-190g gula merah
-80ml air
-80ml santan pekat (ikut resepi Dapur Ibunda kat YouTube. Otai-otai jangan kecam, jangan marah, kami ikut saja resepi beliau)
Cara-cara:

1.Masak gula, santan dan air sehingga mendidih dan berbuih. Tutup api.
2.Tuang air gula ke dalam tepung beras semasa masih panas dan kacau dengan senduk kayu. Tuang sikit-sikit ye. Mula-mula adunan memang ada nampak cair sikit. Teruskan kacau dalam 7 ke 10 minit hingga adunan jadi bertali. Bila kita angkat sudu tu, adunan lambat nak turun.
3.Perap adunan minimum 5/6 jam. I perap semalaman. Lepas perap, memang doh jadi keras sikit. Uli sekejap jadi lembut sampai boleh dicanai atau dibentuk.

4.Cara bentukkan: boleh canai dan tekap atau bulat-bulatkan sebesar guli, penyek di tapak tangan dan buat bulatkan di tengah dengan lidi (I buat cara ni. Tekap dengan acuan tak jadi)
5.Goreng dalam minyak yang betul-betul panas. Tapi api jangan kuat sangat. Nanti rentung. Cuma minyak tu kena betul-betul panas. Bila kita letak doh dalam minyak, doh tu timbul terus dalam 5 saat gitu. Kalau tenggelam je, lambat naik, maksudnya minyak belum betul-betul panas.
6.Kalau bentukkan doh dengan cara penyekkan di tangan, kena goreng terus ye. Penyek, buat bulatan di tengah, terus masukkan dalam minyak. Kena cepat sikitlah. Tapi kalau slow pun takpa. Sekali goreng dapat 2/3 biji je macam I.
7.Rajin balik-balikkan kuih supaya masak sekata. Agak-agak dah perang sikit, boleh angkat. Jangan biar sampai hitam legam. Nanti bila dah sejuk, keras macam batu.

8.Santan kalau tak nak letak pun takpa. Kebanyakan resepi tak letak pun. Ada jugak yang kata kuih tak tahan lama kalau letak santan. So ikutlah masing2 ye. Boleh cuba rujuk resepi Che Nom. Dia ada buat dua versi. Bersantan dan tidak bersantan. I tak reti bab sukatan air tu kalau korang tanya.
Tu la sedikit sebanyak tips yang I baca semalam. I pun first time buat kuih ni. Bagi yang guna gula apong, boleh tambahkan gula jadi 200g. Sebab kalau 190g, dia jadi kuih peneram versi kurang manis. I suka. Tapi ada orang suka kuih ni manis. Good luck kepada sesiapa yang nak try. Bab suhu minyak tu memang cerewet sikit. I sendiri berapa kali buka dan tutup api. Nak cari kepanasan yang paling sesuai. Tak cukup panas, kuih tak jadi. Terlalu panas, kuih hangus. Tapi kalau kena suhunya, gerenti akan dapat kuih yang rangup di luar, lembut di dalam.
Selamat mencuba.
Sumber: Khairunisa Mohammad


Sebiji Buah Naga Rupanya Bekalkan 4 Jenis Khasiat Untuk Anak, Jadikan ‘Favourite’ Mereka!

Buah naga, dragon fruit atau pitaya adalah antara buah-buahan eksotik yang begitu digemari oleh rakyat Malaysia.
Dengan kulit yang unik, isinya lembut dan mempunyai berbutir dengan biji-biji halus yang boleh dimakan. Terdapat tiga jenis warna isinya iaitu warna putih, warna kemerahan atau warna ungu. Walaupun warna isinya berbeza tetapi rasanya tetap sedap.

Baca juga: Resepi Air Dragon Mix Fruit Viral Wajib Cuba Bulan Puasa Nanti
KHASIAT BUAH NAGA

Banyak vitamin dan mineral yang ada dalam buah naga. Khasiat yang tak terhingga buat anak-anak. Jadikan buah favourite anak-anak anda jugak tau.

Buah naga ada:
1. Serat
– Bagus untuk pulihkan usus. Prebiotik semulajadi yang patut kita bagi pada anak-anak untuk seimbangkan kehidupan bakteria di usus.
2. Iron
– Sumber zat besi yang anak-anak sangat perlukan untuk pertumbuhan badan.
3. Magnesium
– Magnesium penting untuk lebih 300 reaksi kimia yang kawal sistem dalam badan. Cukup magnesium, makin baik sistem badan anak berfungsi.
4. Vitamin C
– Untuk kuatkan imuniti badan kan. Bila sakit, insyaAllah cepat nak sembuh.

Banyak lagi vitamin dan antioksida yang ada dalam buah naga. Bagi anak makan selalu tau. Pelbagaikan buah, biar anak nampak warna warni buah lagi sedap dari makanan proses.
CARA MEMILIH BUAH NAGA
1.Pilih buah naga yang berwarna merah magenta

Petunjuk yang pertama adalah dari warna kulit buah naga. Pilihlah buah naga dengan warna kulit merah magenta yang menyala terang dan menyeluruh. Warna ini menunjukan buah tersebut sudah matang.
2. Periksa kepadatan batang buah

Dengan memeriksa kepadatan batang buah naga, anda boleh nampak tingkat kematangan buah naga. Umumnya, buah naga yang sudah matang memiliki batang yang lunak. Batang ini menunjukan buah naga sudah siap dipetik.
3. Periksa sisik buah naga

Buah naga memiliki tampil yang unik, dengan sisik yang hampir menutupi seluruh permukaan. Nah, mengamati bentuk dan tekstur sisik ini untuk mendapatkan buah naga yang manis. Pilihlah buah naga dengan sisik yang sedikit layu dan tidak keras namun masih berwarna cerah. Hindar buah dengan hujung sisik kecoklatan. Warna tersebut menunjukan buah naga tidak tumbuh dengan baik atau sudah terlalu lama disimpan.
4. Tekan buah naga untuk memeriksa kekenyalan daging

Menekan buah naga untuk memeriksa kekenyalan dagingnya. Seperti buah alpukat, semakin matang buah naga, dagingnya akan semakin empuk dan kenyal. Oleh itu, pilihlah buah naga yang ketika ditekan terasa empuk. Jika masih keras maka buah naga tersebut belum matang dan masih asam.
5. Cium aroma buah naga

Jika ingin mendapatkan buah naga yang manis, pilih buah yang mengeluarkan aroma tropis ringan. Aroma ini menunjukan buah tersebut sudah matang dan memiliki rasa yang menyegarkan.
Sumber: Facebook Mazliana Mazlan


Secara Tiba-Tiba Dah Terlelap? Kenali Apa Itu Microsleep Supaya Pemanduan Balik Kampung Lebih Selamat

Tiba musim perayaan, mesti semua berpusu-pusu nak balik kampung halaman kan? Untuk memastikan perjalanan berjalan dengan lancar, kereta perlu diperiksa dengan teliti dan persiapan mental dan fizikal juga perlu ada. Bukan apa, perjalanan yang dekat pun kita boleh mengantuk, apatah lagi perjalanan jauh yang mengambil masa lebih dari 5 jam, lagilah cepat rasa letih kan sampai ‘tersengguk-sengguk’ kepala sebab mengantuk. Bahaya tau! Oleh itu, jom ambil masa sebentar untuk baca apa yang dinamakan sebagai ‘microsleep’ yang sering berlaku dalam kalangan kita. Penting ni!
giphy.com

MICROSLEEP
Pernah tak anda alami situasi di mana anda sedang memandu kenderaan dan tiba-tiba terlelap? Hanya seketika. Hanya beberapa saat. Lori yang pada mulanya masih jauh jaraknya tiba tiba berada di hadapan mata.
APA ITU MICROSLEEP
http://www.sleepsolutions.in/

Ia adalah keadaan dimana badan ‘tidur’ buat seketika. Segala input dari deria penglihatan dan pendengaran tidak dapat diproses otak. Tempoh microsleep adalah antara 1 hingga 30 saat. Ia boleh berlaku walaupun mata masih terbuka. Seperti sebuah komputer, otak telah “shut down”.

Pada kelajuan 70km/h, microsleep selama 3 saat menyebabkan kenderaan menyusur tanpa kawalan sejauh 200 meter. Dalam jarak 200 meter, nyawa boleh melayang dalam sekelip mata. Bayangkan apa yang boleh berlaku apabila kenderaan dipandu pada kelajuan 100 km/h. Seringkali pemandu memikirkan dia kebal. “Accident berlaku kepada orang lain. Aku ada skill. Kereta pun elok.”
www.mnn.com
Keinginan untuk bersama keluarga tersayang yang terpisah buat sekian lama dijadikan motivasi untuk gagah memandu walaupun sudah terlalu mengantuk. “Aku dah janji dengan anak – anak nak bawa mereka berjalan. Kesian mereka kalau aku lambat.”
PERLU PANDU LAJU KE?
http://www.sleepsolutions.in/
Ada juga yang berpendapat jika kenderaan dipandu dengan laju, akan kurang mengantuk akibat kesan ‘adrenaline’ yang meningkatkan upaya ‘fight or flight’. (Fight or flight adalah sitiuasi dimana badan bersedia untuk menghadapi keadaan yang memberhayakan diri: lari atau lawan). Manakala jalan yang berbengkang bengkok seperti di Lebuhraya Karak akan menghilangkan rasa mengantuk kerana pemandu lebih fokus dengan cabaran ambil ‘corner’.
Dua fakta di atas hanya mengundang bahaya. Kesan ‘fight or flight’ hanya seketika sahaja. Sistem badan akan ‘burn out’ dan akhirnya boleh menyebabkan microsleep yang lebih lama.
http://www.sinarharian.com.my/
Jadi, apa yang harus dilakukan?

BERHENTI.
LETAK KERETA DI TEMPAT YANG SELAMAT.
TIDUR.

Tak perlu tidur lama. Lima minit cukup. Ulang setiap kali anda mula berasa mengantuk. Berhenti berehat setiap dua jam untuk pemanduan jarak jauh. Untuk penumpang hadapan pula, jadilah co-driver yang baik. Apabila perjalanan bermula janganlah berdengkur sahaja ataupun sumbat earphone di telinga dan layan filem Korea seorang diri. Cuba lakukan beberapa perkara ini:
http://legalbeagle.com/
1. Bawa bersembang dengan pemandu untuk elakkan rasa mengantuk.
 2. Perhatikan cara pemanduan. Jika sudah mula membawa tidak mengikut lorong, tegur pemandu. Cadangkan untuk berehat seketika di stesen minyak.
 3. Sekali sekala lihat paparan dashboard pemandu. Adakah pemanduan terlalu laju? Ada tak lampu – lampu amaran yang menyala? Jika ada, tegur.
Berhati hati di jalan raya. Musim perayaan telah bermula. Jangan jadikan diri dan keluarga anda sebahagian daripada statistik OPS SIKAP.
www.youtube.com
Ramadan Kareem.
Perkongsian ini adalah hasil penulisan dari Dr Ahmad Firdaus Mohd Haris, Presiden & pengasas Medical Mythbusters Malaysia.
#Pandu berhati-hati di jalan raya supaya dapat pulang ke kampung dengan selamat ya!
Sumber : Taiping Zone


8 ‘Secret Menu’ Di Starbucks Anda Boleh Order Sendiri

Menjadi kegemaran ramai, siapa yang tak mengenali Starbucks yang menyediakan aneka pilihan kopi, teh mahupun minuman edisi terhad. Selain daripada memesan menu kebiasaan seperti Latte, Mocha, Green Tea mahupun Java Chips, ini kami kongsikan 8 menu rahsia di Starbucks yang anda boleh order sendiri. Menu ini tiada di dalam menu pesanan, namun anda boleh memesannya sendiri kepada Barista. Selamat mencuba!
Baca juga: Lebih 17k Shares, Ini Cara Bancuh Kopi Kaw Tanpa 3 in 1 Macam Di Starbucks

8 SECRET MENU DI STARBUCKS ANDA BOLEH ORDER SENDIRI
1.Butterbeer Frappucino

-Pesan 1 Vanilla Frap

-3 pam sirap Toffee Nut/peppermint

-3 pam sirap Karamel
-Susu rendah lemak
-Whipped cream pada bahagian atas
-Untuk dapatkan ‘feeling’ Butterbeer jangan lupa pesan Caramel drizzle sekeliling cawan
2.Caramel Almond Macchiato

-Pesan 1 Caramel Macchiato
-Pilihan Susu adalah Susu Almond
-Caramel Drizzle sekeliling cawan
3.Green Tea Frapp Chips

-Pesan 1 Green Tea
-Susu rendah lemak
-3 pam sirap karamel/ *jika ada peppermint sila tukar! (3 pam untuk venti, 2 pam untuk grande dan 1 pam untuk tall)
-Chocolate Drizzle sekeliling cawan
-Tambah Chips
4.Red Velvet Frapp

-Pesan 1 Cream Frap
-Tambah sepotong kek red velvet dan minta potong separuh
-Whipped Cream
-Separuh lagi minta diletakkan di atas Whipped Cream setelah siap
5.Vanilla Mocha

-Pesan 1 Cafe Mocha
-Pilihan Susu adalah Susu Almond
-Tambah 2 Pam Sirap Vanilla
6.Forrero Rocher Frapp

-Pesan 1 Double Chocolate Chip Frapp
-Tambah 3 pam mocha
-Tambah 1 atau 2 pam sirap hazelnut
-Pilihan Susu adalah Susu Almond
-Whipped Cream
-Hazelnut Drizzle sekeliling cawan *kalau ada coklat sila tambah mengikut kesukaan
7.Snickers Frapp

-Pesan 1 java chip Frapp
-Tambah 3 pam sirap Toffee nut (3 pam untuk venti, 2 pam untuk grande dan 1 pam untuk tall) / atau boleh ditukar dengan
-Sirap Peppermint
-Hazelnut Drizzle sekeliling cawan
-Whipped cream
-Pesan Mocha drizzle di atas Whipped Cream
8.Twix Frapp

-Pesan 1 Karamel Frappuccino
-Java chips
-Tambah Sirap Hazelnut (2 pam untuk venti, 1.5 pam untuk grande, 1 pam untuk tall)
-Whipped cream (Blend bersama)
-Coklat dan Caramel drizzle disekeliling cawan
-Pesan Mocha drizzle di atas Whipped Cream
*Yang mana satu berkenan di hati?
Sumber: starbucksecretmenu.net


Sedap & Berbaloi, Kawan Food Perkenal Produk Baharu Setaraf Makan Di Restoran!

Sebagai rakyat Malaysia, kita dan makanan memang tak dapat dipisahkan. Kita bertuah kerana di negara ini, makanan yang ada enak-enak belaka dan memenuhi citarasa semua bangsa.
Maka, tidak hairanlah jika Kawan Food mengambil inisiatif memperkenalkan makanan sejuk beku yang boleh dinikmati pada bila-bila masa bagi memenuhi keperluan harian kita. Tambahan pula, rasa produk mereka setaraf restoran terkemuka walaupun hanya disediakan di rumah tau.

Menu Baharu Kawan Food, Pizza Dengan Aneka Rasa

Untuk pengetahun anda, Kawan Food memperkenalkan menu baharu iaitu pizza. Pizza ini tampil dengan 5 pilihan rasa yang lazat iaitu Banana Kaya, Jackfruit Kaya, Four Chesse, Pepperoni Chicken dan Salted Egg & Chicken Slices.
Selain pelbagai pilihan rasa, pizza ini juga mudah disediakan terutamanya buat anda yang bekerjaya dan berkeluarga. Anda cuma perlu bakar pizza tersebut menggunakan ketuhar saja. Jadi, kalau rasa tak sempat nak sediakan kudapan untuk anak-anak, bakar saja pizza Kawan Food.
Pizza ini sesuai sangat untuk anda sekeluarga snacking dan minum petang. Ianya juga mudah disimpan dan tahan lama. Tak rugi jika anda cuba, pasti nanti nak lagi!
Tawar Pelbagai Jenis Makanan Sejuk Beku

Selain itu, Kawan Food mempunyai pelbagai variasi makanan sejuk beku. Anda boleh dapati semua produk mereka di pasaraya berdekatan. Anda juga boleh membuat pembelian secara dalam talian melalui website Kawan Food.
Antara produk mereka yang terkenal termasuklah Glutanious Rice ball pelbagai perisa, Shoestring French Fries Potatoes, Roti Paratha, Malabar Roti dan banyak lagi.
Semuanya ditawarkan pada harga yang berpatutan dan mudah disediakan di rumah. Tinggal goreng, bakar, rebus atau panaskan saja. Yang penting, kualiti terjamin dan ianya 100% dijamin halal.
Jadi, jom dapatkan produk makanan sejuk beku Kawan Food untuk anda sekeluarga nikmati kualiti rasa produk mereka. Confirm anda takkan kecewa!
Untuk maklumat lanjut berkenaan produk-produk Kawan Food, anda boleh klik link di bawah:
Website: Kawan Food
Facebook: Kawan Food
Instagram: @kawan_food


Sedap Tapi…Betul Ke Ibu Hamil Dilarang Makan Tapai? Ini Penjelasan Pakar!

Bila bercakap soal hami, sudah pasti ramai dalam kalangan kita akan kaitkan dengan isu ‘mengidam’ kan? Ketika waktu mengidam inilah yang ramai dalam kalangan ibu yang mula teringin dengan makanan-makanan tertentu, terutama sekali makanan yang sukar untuk ditemui. Salah satunya adalah tapai.
Tetapi, ramai juga yang masih ragu-ragu sama ada boleh atau tidak ibu hamil makan tapai kerana cara menghasilkannya secara peram mungkin tidak sesuai untuk kandungan ibu hamil. Oleh itu, ini merupakan penjelasan dari Dr. Muhammad Izzat, Pegawai Perubatan Kesihatan Wanita & Kehamilan.

Baca juga: 5 Jenis Ubat Ibu Hamil Tak Boleh Makan, Risiko Gugur & Janin Cacat
SEDAP TAPI…BETUL KE IBU HAMIL DILARANG MAKAN TAPAI?

Tapai terhasil dari sumber kanji – nasi, pulut, pulut hitam atau ubi kayu. Sumber kanji yang telah dimasak akan dicampur dengan ragi. Setelah semalaman, tapai biasanya dah boleh dimakan. Semua tahu, proses penapaian sebenarnya adalah proses yang menguraikan kanji kepada gula dan menukarkan gula kepada alkohol dan karbon dioksida.

Berapa banyak alkohol dalam tapai tu sebenarnya bergantung. Lagi lama penapaian, lagi banyak tindak balas kimia,lagi banyak la kandungan alkohol terhasil. Tak kisah la kandungan alkohol dalam tapai tu berapa banyak, yang pastinya dalam tapai ada alkohol. Paling baik dan selamat, elakkan sebarang bentuk pengambilan alkohol ketika mengandung.
TIADA kajian lagi yang cakap pengambilan alkohol selamat ketika mengandung, walaupun kuantiti alkohol tu sedikit. Kalau ibu amek alkohol, sebahagian alkohol akan dipindahkan ke baby melalui tali pusat. Lagi banyak si ibu ambil alkohol, lagi bahaya untuk baby.

Kesan pengambilan alkohol berlebihan :
-Meningkatkan risiko keguguran
-Mempengaruhi perkembangan bayi yg berkembang, lebih-lebih lagi pada otak baby
-Perkembangan keseluruhan baby boleh terbantut, baby boleh jadi kecil (IUGR)
-Baby boleh mati secara tetiba
-Baby lahir secara pramatang / tak cukup bulan
-Baby senang terkena penyakit selepas dilahirkan dan juga bila da dewasa
-Boleh sebabkan Fetal alcohol spectrum disorder (FASD) atau fetal alcohol syndrome (FAS)
JANGAN AMBIL ALKOHOL!

Lagi banyak ibu amek alkohol, lagi bermasalah baby itu dan lagi kurang sihat baby tu. Walau bagaimanapun, kalau ibu berhenti pengambilan alkohol, baby akan start membesar macam biasa. Sungguhpun begitu, ada kesan-kesan pengambilan alkohol yg berlebihan yang tak boleh di reverse.
Sama konsep. Ketika mengandung, plan untuk mengandung ataupun ketika menyusukan badan – JANGAN amek apa-apa alkohol, walaupun sedikit.
Saya hanya explain bahaya alkohol dari aspek perubatan sahaja. Pasal hukum hakam atau halal haram tapai ni, tanyalah pada mereka yang lebih arif.
Sumber: Dr. Muhammad Izzat


Sedia Juadah Enak & Aktiviti Menarik, Jom Beraya Di Rumah Terbuka Bandar Rimbayu

Selamat Hari Raya buat semua pembaca SirapLimau! Macam mana raya anda tahun ni? Meriah? Mestilah meriah bila dapat berkumpul dengan adik beradik dan saudara mara yang sudah lama tak berjumpa kan! Apa kata tambah lagi kemeriahan raya anda dengan menghadiri rumah terbuka?
Haa kali ni, kami nak ajak anda ke satu lokasi rumah terbuka raya yang sememangnya meriah, sarat dengan aktiviti menarik untuk seisi keluarga dan pastinya pelbagai jenis juadah raya disediakan untuk anda semua! Nak tahu di mana?

Tak jauh dari ibu kota, jom meriahkan Rumah Terbuka Bandar Rimbayu
Kredit gambar: IJM Land
Buat anda yang belum tahu, IJM Land ada mengadakan Rumah Terbuka Bandar Rimbayu di The Arc @ Bandar Rimbayu, Kota Kemuning Shah Alam pada 15 Julai ini bermula jam 4 hingga 6 petang! Pelbagai aktiviti dan juadah raya tradisional disediakan untuk anda seisi keluarga! Nak tau apa yang menarik?

Antara aktiviti yang menarik perhatian kami adalah persembahan muzikal acapella dari Colour Of Voices. Tak sabar nak tengok kehebatan mereka menyanyi sambil mengalunkan bunyi instrumen hanya dengan menggunakan mulut! Pasti terpukau!
Shahrizan Borhan
Selain acapella, terdapat juga persembahan dari penerima trofi Artis Baru Lelaki Terbaik ketika Anugerah Industri Muzik 1996, Shahrizan Borhan. Tidak asing lagi dalam industri muzik tanah air, ‘suara emas’ beliau cukup terkenal dalam kalangan pemuzik pop dan R&B sekitar Kuala Lumpur!
Kredit gambar: IJM Land
Bukan itu saja, ada juga persembahan tarian tradisional di Malaysia buat anda yang mahu meneroka keunikan budaya di Malaysia. Taklah anak-anak dan keluarga jemu datang ke Rumah Terbuka Bandar Rimbayu bila ada semua aktiviti ni kan?
Kredit gambar: 2id-events
Selain itu, kalau anda nak aktiviti menyeronokkan untuk anak-anak, terdapat permainan buih sabun gergasi. Kita tengok, buih sabun siapa paling besar dia menang!
Pelbagai juadah raya tradisional enak-enak disediakan, rasanya sama seperti di kampung!
Kredit gambar: Delicious
Bila datang rumah terbuka, tak sah jika tiada juadah raya kan? Di Rumah Terbuka Bandar Rimbayu, mereka menyediakan pelbagai juadah enak-enak dengan rasa asli mengikut resipi tradisional. Antara yang menarik, pelbagai pilihan satay dari ayam, daging dan banyak lagi boleh menjadi pilihan…
Semuanya sedap-sedap, pasti anda tak henti makan!
Kredit gambar: IJM Land
Terdapat juga nasi impit, lemang, ketupat dan ketupat palas untuk anda yang sukakannya…

Tak dilupakan, pelengkap juadah iaitu lauk seperti rendang, kuah kacang, ayam masak merah dan banyak lagi… Terliur kan tengok hidangan di Rumah Terbuka Bandar Rimbayu ni semua?
Puas makan & layan aktiviti, jom ambil gambar ramai-ramai!
Kredit gambar: IJM Land
Sebelum pulang dari Rumah Terbuka Bandar Rimbayu, pastikan anda abadikan kenangan #RayaBersama keluarga di sana dengan mengambil gambar di beberapa spot mengambil gambar yang disediakan. Lawa-lawa backdrop yang ada kat sana! Katanya, siapa ambil gambar boleh dapat hadiah?
Ya, betul! Jika anda ambil gambar bersama keluarga di Rumah Terbuka Bandar Rimbayu, jangan lupa untuk kongsi keriangan itu di laman Facebook Bandar Rimbayu dan anda berpeluang menerima salah satu daripada 10 set kutleri eksklusif! Jangan lupa untuk sertakan hashtag #BandarRimbayu & #JomRaya tau!
Peraduan ini hanya berlangsung pada 15 Julai 2018 dari jam 4 petang hingga 11:59 malam, jadi pastikan anda ambil gambar ketika di sana ya! Pemenang dipilih secara rawak dan akan diumumkan pada 17 Julai 2018 di laman Facebook Bandar Rimbayu.
Kredit gambar: Facebook IJM Land
Jangan lupa ya temu janji kita untuk #RayaBersama di Rumah Terbuka Bandar Rimbayu pada 15 Julai ini di The Arc @ Bandar Rimbayu, Kota Kemuning Shah Alam dari jam 4 hingga 6 petang! Untuk maklumat lanjut, layari laman web Bandar Rimbayu, IJM Land dan follow lokasi ini untuk ke sana…
Jumpa anda semua di sana!


Sediakan Sup Tulang Ini Untuk ‘Boost’ Immuniti Si Kecil Ketika Melancong, Baru Seronok Berjalan!

Dah masuk musim cuti sekolah ini, mesti ramai ibubapa yang nak bawa anak pergi melancong kan? Tak terlepas juga anak-anak yang masih kecil dan belum bersekolah tu, mesti nak bawa berjalan-jalan juga. Namun, anak-anak kecil yang dibawa travel ini akan mudah terjangkit dengan penyakit di luar seperti deman dan selesema. Jadi, persediaan yang rapi perlu dilakukan supaya immuniti anak tetap kuat! Jom kita buat bone broth atau sup tulang ini untuk mereka.
www.thekitchenmagpie.com

Travel Tips! Preparing food for baby’s immunity.
Harini bertukang lebih dekat dapur, tiba-tiba terajin buat bone broth. actually lama dah tak buat sebab Aiza lebih suka tumis terus dari guna bone broth atau stocks kat rumah unless Aiza away untuk travel, dan negara yang akan pergi tu tak cerewet bawak makanan dari rumah, Aiza akan prepare untuk guna sepanjang travel, so just beli few bahan, campak2 dalam Beaba Babycook, dan siap!
inhabitat.com

Memandang kemungkinan besar tak lama lagi Adam Jibreel akan ter-travel lagi Januari ni, dan kemungkinan besar juga Winter area, maka mommy pun buat balik untuk di-frozen-kan.

Biasanya, bila Adam Jibreel nak travel, Aiza akan bagi immune-boosting meal dekat Adam which is actually similar to bone broth recipe ni just tak perlu peram lama dalam cooker, buat sup sahaja, siap tumis cinnamon, star anise dgn cloves, dan ginger. alah macam buat sup biasa? Yang penting sebaiknya ada Parsnip, Tulang-belulang dan isi ayam, bebawang, dan celery. Semua bahan ni mmg boosting immune. So, a week or 3 days at least nak jalan tu, bg Adam sup kebal imun, ecewah! HAHA! And kalau rajin, lepas balik pun bagi lagi. Bila pergi negara yg ada perubahan temperature ni, takut balik demam je, yelah dr panas ke sejuk, sejuk ke panas. so, bg lg. Kalau waktu travel pula, bawak bone broth frozen, campak la segala bahan steam then blend. Takde tumis-tumis. Mudah kan? Alang-alang, Aiza share resepi bone broth/chicken stock Aiza.
RESIPI BONE BROTH
www.facebook.com/aiza.undefined
•Tumiskan bebawang, celery dan leeks menggunakan olive oil sampai harum baunya.
 •Then, masukkan tulang dan isi-isi ayam juga. biarkan sat, tambahkan air banyak, biarkan sampai nampak ayam dah masak sikit.
 •Masukkan parsnip dan carrot pula, kacau-kacau, tambah air.
 •Biarkan dgn api kecil (kalau guna dapur gas) sehingga 6-7 jam. mereputlah ye tunggu? hihihi.
 •boleh juga guna slow cooker atau Noxxa lg cepat kan?

*Actually untuk bone broth/chicken stock lagi lamaaaa kita peram dia, lg pekatlah jadinya lg baik. kenapa lama? Sebab kita nak biarkan segala isi atau sumsum keluar. So, bolehlah cuba!
Sumber: Aiza D Underfined


Acara ‘Seeds of Deeds 2016’ bertujuan memperkasa 2,000 pelajar kurang bernasib baik menerusi kem-kem pemerkasaan remaja

NGO Small Changes akan melancarkan acara mengutip dana tahunan ‘Seeds of Deeds 2016’  di Nu Sentral, Kuala Lumpur bagi mengutip RM100,000 untuk memperkasa 2,000 orang pelajar kurang bernasib baik di pedalaman Perak, Kelantan dan Kedah.

Acara tersebut akan menampilkan Syed Azmi, seorang aktivis social terkenal di Malaysia yang menerima perhatian seluruh Negara menerusi kempen I Want to Touch A Dog baru-baru ini. NGO tersohor Malaysia juga akan turut sama menjadi sukarela bagi menjayakan usaha mengutip dana tahun ini, di antaranya: Projek Kalsom, Young Muslim Project, Teach for the Needs, Lean In Malaysia, Nation Building School, Organisational of National Empowerment dan banyak lagi

Bagi menambah nilai terhadap usaha ini, ‘Englishjer’ selebriti sosial media dengan lebih daripada 141,000 pengikut di Twitter akan berada di sana bagi meningkatkan kesedaran betapa pentingnya Bahasa Inggeris di kalangan pelajar-pelajar yang kurang bernasib baik. Tarikan utama pada acara tahun ini adalah aktiviti flash mob, yang bertujuan bagi meningkatkan kesedaran terhadap kepayahan yang dialami pelajar yang kurang bernasib baik di Malaysia. Dan sehaluan dengan kegilaan Star Wars, para pengunjung turut boleh mengambil gambar dengan pemakai kostum Star Wars dari kelab Legion 501 sewaktu acara tersebut.

“Di Small Changes, kami sangat bersemangat bagi membawa komuniti bersama dengan misi kami bagi memperkasa remaja menerusi ilmu pengetahuan. Setiap daripada kami mempunyai peranan, dan ia merupakan tanggungjawab sebagai seorang warganegara yang bertanggungjawab bagi mengatasi ketidakseimbangan pendidikan di kalangan pelajar kurang bernasib baik di Malaysia”, kata Sharif Ahmad, Presiden NGO Small Changes.

Sharif Ahmad turut menambah bahawa orang ramai boleh membantu bagi memperkasakan usaha ini, dengan menderma RM50 bagi menaja pelajar kurang bernasib baik di kem pemerkasaan remaja. Sumbangan RM50 tersebut akan digunakan bagi membiayai kos makan dan tempat tinggal, bahan pembelajaran seperti kamus, sesi latihan bersama fasilitator dan kos-kos berkaitan.
Di Malaysia, pelajar-pelajar kurang bernasib baik berisiko tinggi untuk menjadi pelajar yang tercicir daripada sekolah dan terlibat dengan gejala social. Menurut kajian yang dijalankan Institut Democracy and Economic Affairs pada 2014, 72% daripada pelajar yang tercicir di Malaysia, dating daripada keluarga yang kurang bernasib baik dan berpendapatan rendah.

Small Changes memerlukan bantuan daripada orang ramai bagi menjayakan acara mengutip dana tahun ini, bagi memperkasakan 2,000 pelajar kurang bernasib baik di Perak, Kelantan dan Kedah. Jika anda berminat bagi membantu menghulurkan bantuan, bolehlah sekiranya menyumbang terus ke akaun: CIMB -8601962025 SMALL CHANGES PLT. Untuk maklumat lanjut, boleh kunjungi laman Facebook ‘Small Changes’.
[box type=”info” align=”” class=”” width=””]Lokasi : Nu SentralMall
Tarikh : 25 June 2016
10:00 am –11:00 am Ketibaan
11:00 am –12:00 pm Aktiviti melukis oleh NGO KL Sketch Nation
12:00 pm –01:00 pm Pelancaran Seeds of Deeds 2016 dan flash mob
01:00 pm –02:00 pm Sesi dekorasi kek oleh NU Sentralmall
02:00 pm –03:00 pm Senang-lenang
03:00 pm –04:00 pm Persembahan tarian oleh NU Sentralmall
04:00 pm –05:00 pm Senang-lenang
05:00 pm –06:00 pm Persembahan oleh artis temptan, Asmidar
06:00 pm –07:00 pm Acara penutup
Untuk Menyumbang: CIMB -8601962025 SMALL CHANGES PLT.[/box]


“Segalanya Allah Beri Dalam Masa 3 Bulan Sahaja”- Wanita Ini Kongsi Keajaiban Amal Solat Tahajjud

Tidak dinafikan untuk bangun pada jam 3 atau 4 pagi amatlah susah. Tetapi kebiasaannya apabila orang bangun pada waktu sebegini adalah bagi mengerjakan solat sunat Tahajjud. Pasti semua orang sudah sedia maklum akan keajaiban Tahajjud ini sendiri. Ada sesetengah juga yang telah menjadikan Tahajjud ini sebagai rutin setiap pagi mereka.
Salah seorang pengguna laman Facebook, Dzuriasikim Dzulkefli berkongsi melalui Facebooknya tentang keajaiban Tahajjud itu sendiri. Lebih menarik lagi dia sendiri telah merasakan keajaiban yang dijanjikan itu.

Tahajjud Di Lakukan Pada Waktu 3 Atau 4 Pagi

Bukan mudah untuk bangun jam 4 pagi dan bertahajjud pada setiap hari.

Namun ketika saya mula-mula “kenal” dengan Tahajjud ni, saya dalam keadaan yang amat perit, sakit, sedih, susah, menderita, sering menangis, sesak, difitnah dan entah apa lagi. Ketika itu saya sudah berusia 41 tahun. Tak pernah sekali pun baca atau pelajari dengan bersungguh tentang Tahajjud sebelum tu. Ye lah, kita ni…bila tak terdesak, tak akan nampak. Begitulah… Tahu tentang solat Tahajjud… tapi tak berapa nak ambil kisah (biarlah saya jujur, saya tidak malu).

Tak pernah terfikir pada usia macam tu kena halau keluar rumah. Rumahtangga yang dibina atas dasar suka sama suka akan runtuh. Kena cari kerja semula. Kena menjual di tepi jalan. Sesak sampau kena kutip duit syiling untuk beli susu anak yang masih kecil. Sungguh ketika itu saya amat terdesak dan memerlukan. Susah nak tulis dengan kata-kata… Jadi itulah kekuatan pertama saya untuk bangun malam. Kesusahan saya, adalah kekuatan saya.

“Doa di saat tahajud bagaikan anak panah yang melesat tepat mengenai sasaran.”
(Imam Syafi’i)
Bila terhaca ini buat pertama kali, saya yakin seratus peratus, itulah caranya untuk saya keluar dari keperitan.
Doa pertama dalam Tahajjud pertama saya hampir tidak masuk akal. Masa tu saya tak ada wang, tak ada pekerjaan, kena halau rumah sebab tak mampu bayar sewa, pendek kata tak punya apa. Tapi saya berdoa dalam Tahajjud saya untuk,
– Diberikan peluang untuk bersujud di hadapan Kaabah. Kerana berasa teramat sedih dan tidak ada seorang pun yang akan faham kedukaan hati saya waktu itu.
– Diberikan pekerjaan yang baik dan cukup untuk menanggung anak 5 orang.
– Diberikan jalan yang mudah untuk pindah rumah.
Diringkaskan cerita, dengan izin dan kekuasaan Allah yang Maha Mendengar, Maha Pemurah dan Maha Penyayang, segala yang saya hajatkan itu telah Allah berikan dengan mudah dan hampir sekali gus! Anda pasti sudah membaca kisah bagaimana saya telah mendapat pekerjaan yang sangat baik dengan jawatan dan gaji yang baik juga. Dapat pindah rumah dengan rezeki yang tidak disangka-sangka. Dapat makanan dan keperluan rumah melalui seorang kiriman Tuhan. Bahkan telah dapat pergi ke Mekah dan bersujud di hadapan Kaabah! Bukan sekali, tetapi berkali-kali…
Padahal ketika saya berdoa dalam Tahajjud pertama saya itu, saya tidak punya apa-apa. Segalanya Allah berikan dalam masa 3 bulan sahaja. Allahu, mahu apa lagi? Apabila kita sangat berhajatkan akan sesuatu lalu Allah beri, perasaan tu… Nak tulis macamana pun saya tak reti.
Sudah Menjadi Kebiasaan

Namun oleh kerana semua itulah rasa mengantuk saya hilang di setiap pagi. Selimut dan bantal sudah tidak berasa empuk lagi. Biarpun dalam dingin dan hujan lebat serta enak tidur, saya tetap bangun malam.
– Saya rasa kuat hati.
– Rasa yakin.
– Sedih berkurang.
– Yakin bahawa cukup hanya Allah.
– Tidak meletakkan bahagia pada genggaman orang.
– Tidak berharap lagi kepada orang.
– Jiwa semakin tenang.
– Dada lapang.
– Lebih redha.
-. Lebih ikhlas.
– Lebih bahagia.
Bila orang sering tanya saya, inilah jawapannya. Makin kita buat, makin terima, makin banyak akan kita merasakan nikmatnya.
Kalau tak buat, kita tak akan tahu… Tak nampak. Tak rasa. Tak yakin untuk berdoa kerana akal kita terbatas. Sungguh sangatlah banyak keajaiban yang telah dan sedang berlaku dalam hidup saya.
Dan saya nak pesan satu perkara…. Ketika berdoa, doalah dengan sangat ikhlas. Berdoa dengan suatu keyakinan yang mutlak dan langsung tidak ada rasa berbelah bahagi dalam hati…. Bahawa jika Allah ingin memberi, segalanya adalah mudah bagi Allah. Bahkan untuk perkara yang tak dapat kita fikirkan caranya sekalipun!
Cara Memudahkan Bangun Solat Malam

Doa, kemudian “lepaskanlah….”. Lupakan ia. Tak ada mengeluh. Tak ada rasa resah. Tak ternanti-nanti “Bila aku nak dapat semua ini…”. Dan saya juga nak kongsikan di sini, cara untuk memudahkan kita bangun solat malam:
1. Sebelum masuk tidur, berniatlah dengan bersungguh yang kita ingin melakukan Solat Tahajjud.
2. Menjauhkan diri daripada perbuatan maksiat.
3. Bersederhana makan dan minum pada waktu siang.
4. Membaca ayat-ayat Al-Quran.
Rasulullah SAW bersabda:
“Sesiapa yang hendak tidur dan berniat untuk bangkit bagi mengerjakan Solat Sunat Tahajjud, kemudian tidurnya terlajak sampai ke pagi, maka dicatat niatnya itu sebagai satu pahala, manakala tidurnya pula dikira sebagai kurniaan Allah yang diberikan kepadanya.”
(Riwayat al-Nasa’i dan Ibnu Majah r.a.)
Sumber : Dzuriasikim Dzulkefli


Segarkan Hari Anda Bersama “F&N X Jom Ronda” Sempena Sambutan Hari Kemerdekaan Yang ke-65!

Sempena sambutan Hari Kemerdekaan yang ke-65, F&N ingin mengimbau kembali memori dan meraikan anda semua, pelanggan setia F&N sebagai tanda terima kasih kerana telah menjadikan F&N pilihan no 1 anda ketika merayakan pelbagai sambutan.
Berkolaborasi bersama Jom Ronda, F&N bakal memeriahkan sambutan Kemerdekaan dan Hari Malaysia anda dengan pelbagai produk minuman keluaran mereka.

F&N X Jom Ronda belanja 65,000 unit minuman kegemaran anda!

Istimewa buat anda semua, F&N X Jom Ronda ada 65,000 unit minuman untuk diedarkan bermula dari tarikh 31 Ogos hingga 18 September pada di lokasi-lokasi terpilih bagi memastikan korang kekal segar merayakan sambutan Kemerdekaan.

Bukan itu sahaja, Hot FM Zoomers juga akan turut serta bagi memeriahkan sambutan hari Kemerdekaan kali ini. Buat para pendengar Hot FM stay tuned untuk pengumuman lokasi yang bakal dikunjungi F&N X Jom Ronda.

“flag-off” bersama F&N di Balai Berita, Bangsar!

Meriah giler upacara flag-off yang diadakan di Balai Berita, Bangsar. Kehadiran selebriti jemputan iaitu Nabil Aqil, Aman Aziz, Sharul Kamal, Afieq Shazwan, Ahmad Adly dan Fiza Thomas menceriakan lagi sambutan bermulanya konvoi F&N x Jom Ronda.

Inilah wajah-wajah bahagia dapat air percuma sempena activation day F&N X Jom Ronda yang berlangsung pada hari ini! Tersenyum manis diorang semua.
Pilihan sepanjang masa, “Dulu, Kini, Selalu F&N”

Telah berada dipasaran lebih 139 tahun, F&N memiliki peminatnya yang tersendiri. Bayangkanlah, setiap kali sambutan perayaan datang menjelang, pasti stok-stok minuman keluaran F&N habis licin di sapu oleh segenap masyarakat.
Rasanya yang tersendiri dan sedap menjadikan ianya pilihan utama rakyat Malaysia. Maka, tak hairanlah produk-produk lain keluaran F&N seperti Minuman Isotonik 100PLUS, F&N Fun Flavours, F&N SEASONS, F&N Magnolia, F&N ICE MOUNTAIN dan susu tin F&N mendapat permintaan yang tinggi dalam kalangan pengguna.
Apa-apa pun, jangan lupa untuk serbu konvoi Jom Ronda dan dapatkan minuman F&N anda dan meriahkan lagi sambutan Hari Kemerdekaan negara kita yang ke-65 .
Merdeka! Merdeka! Merdeka!
Layari media sosial Jom Heboh dan F&N untuk maklumat terkini berkaitan konvoi F&N X Jom Ronda.

Instagram: jomhebohofficial
Instagram: fnn_malaysia
Facebook: F&N FUN


Segmen Beli Belah Di Rumah Media Prima Jana Keuntungan Ketara, Cecah RM6.3 Juta!

Media Prima Berhad (“Media Prima” atau “Kumpulan”), Kumpulan Media bersepadu terbesar di Malaysia, hari ini mengumumkan bahawa mencatatkan keputusan separuh pertama tahun 2020. Ini mencatatkan bahawa segmen beli belah di rumah melalui kumpulan ini menjana keuntungan sebanyak RM 6.3 juta.
SEGMEN BELI BELAH DI RUMAH MENJANA KEUNTUNGAN

Segmen membeli-belah di rumah Media Prima mencatatkan keuntungan bersih separuh pertama dengan ketara sebanyak RM6.3 juta, berbanding kerugian bersih RM7.6 juta setahun yang lalu. Perolehan CJ Wow Shop dicapai dengan peningkatan 34% kepada RM152.8 juta dalam pendapatan 1HFY20 berbanding RM114.3 juta pada tempoh yang sama. Ini termasuk penjualan yang lebih tinggi dari platform e-dagang dan perdagangan mudah alihnya yang menyumbang lebih dari 52% dari jumlah penjualannya. Sehingga kini, CJ Wow Shop mempunyai lebih daripada 2 juta pelanggan dan menerbitkan lebih dari 100 slot siaran langsung setiap bulan.

Bukan itu sahaja, jangkauan penyiaran Media Prima yang luas juga adalah lebih daripada 35% bahagian jumlah penonton. Ini telah menjadi satu daripada pendorong utama kejayaan segmen membeli-belah di rumah miliknya. CJ Wow Shop juga memanfaatkan penyampaian menyeluruh dan kemampuan digital Kumpulan untuk mensasarkan penonton dengan kandungan berpandukan kepada data bagi merancang waktu siaran dan produk-produk secara strategik.

CABARAN UNTUK OPERASI TETAPI PERKHIDMATAN HARUS DITERUSKAN

Datuk Syed Hussian Aljunid, Pengerusi Kumpulan, Media Prima, berkata: “Peningkatan prestasi CJ Wow Shop menunjukkan kejayaan segmen membeli-belah di rumah yang kami bina empat tahun lalu. Ketidakpastian yang timbul semasa pandemik Covid-19 adalah masa yang mencabar untuk operasi kami, namun sebagai penyedia perkhidmatan penting semasa perintah kawalan pergerakan, ia menjadi peluang untuk merebut peluang-peluang perniagaan baru. CJ Wow Shop memperoleh manfaat hasil jumlah tontonan yang lebih tinggi untuk siarannya, dimana telah menarik pelanggan baru dan mencatat jualan yang lebih besar dari platform e-dagang serta dagangan mudah alih kami. Kami telah berjaya membina asas yang kukuh bagi segmen ini dan kekal memberi tumpuan terhadap kelebihan ini.”

Kumpulan baru-baru ini memperkenalkan identiti baru untuk Media Prima Digital dan REV Asia — REV Media Group — sebagai sebahagian daripada inisiatif penjenamaan semula korporatnya dan untuk menyelaras proses dan fungsi perniagaan. REV Media Group mewakili lebih daripada 30 jenama terkemuka teratas dan menjangkau lebih dari 15 juta orang setiap bulan.


#SeikhlasHati Sajikan Pelbagai Rancangan Menarik Sepanjang Raya Di TV3 & TV9!

Nampaknya cepat betul masa berlalu dalam bulan Ramadan dan kita sudah hampir untuk menyambut bulan Syawal pula. Sambutan Syawal kali ini ternyata akan berbeza dan lebih meriah kerana sudah dua tahun kita tidak dapat beraya seperti selalu kerana penularan wabak Covid-19.
Jadi, bagi memeriahkan lagi suasana Syawal Aidilfitri anda, TV3 & TV9 tidak ketinggalan untuk menyajikan anda pelbagai rancangan menarik untuk anda tonton di samping keluarga. Bertemakan slogan ‘Seikhlas Hati’, berikut merupakan senarai program yang membariskan artis-artis popular kesayangan anda untuk menceriakan lagi sambutan Aidilfitri 2022!

Baca juga: Tema #SeikhlasHati Sajikan Pelbagai Rancangan Menarik Sepanjang Ramadan Di TV3 & TV9
SEIKHLAS HATI SAJIKAN RANCANGAN MENARIK RAYA!

Gandakan kemeriahan sambutan Hari Raya Aidilfitri anda bersama-sama dengan barisan selebriti popular tanah air yang menjayakan program-program hiburan di TV3 seperti Melodi Raya 2-22, I Can See Your Voice Malaysia 5 (Episod 1: Edisi Raya), J.K.K Raya, Al Kisah Pak Kodi 5G dan Sampaikan Raya.

Jangan lepaskan peluang untuk menonton program Sampaikan Raya yang dihoskan oleh Janna Nick dan Andi Bernadee pada 2 Mei 2022, pukul 11.00 malam di TV3. Saksikan perkongsian persiapan hari raya daripada Shuib dan anak-anaknya serta pasangan Fizo Omar dan Fareeza Nazri Azrai. Lebih menarik lagi ada ucapan Hari Raya dari perantauan dan juga persembahan istimewa oleh Junainah M. Amin, Ramlah Ram, Ella, Aina Abdul, Hael Husaini, Haqiem Rusli, Nabila Razali, Khai Bahar, Shila Amzah, S.O.G , Marsha Milan, Wany Hasrita, Tajul, Afieq Shazwan, Wany Hasrita, Floor 88 dan Iman Troye.
Program Melodi Raya 2022 pada 15 Mei 2022 , 12.30 tengah hari menampilkan drama queen Nabila Huda sebagai Nenek Wok dengan membawa konsep muzikal MELO ‘DRAMA’ Di Raya yang berlatar-belakangkan sebuah kampung bernama Kampung Melodi. Tambahan lagi, Melodi Raya kali ini dibintangi dengan barisan artis popular seperti Kilafairy, Donna Muslim, Wafiy Aan, Bell Ngasri, Anne Ngasri dan ramai lagi.
Terdapat juga program menarik seperti I Can See Your Voice Malaysia 5 (Episod 1: Edisi Raya) pada 8 Mei 2022, 9.00 malam menampilkan selebriti terkenal seperti Izzue Islam, Ain Edruce sebagai hos pada edisi raya kali ini dan barisan selebriti jemputan Naim Daniel, Tajul, Zulin Aziz, Kilafairy, Shiha Zikir serta Datuk Rosyam Nor, Andi Bernadee dan Janna Nick sebagai panel penyiasat tetap.

Tidak ketinggalan juga program lucu seperti Al Kisah Pak Kodi 5G, 7 Mei 2022, 11.00 malam dengan barisan artis seperti Ropie, Naim Daniel dan Sarah Suhairi serta program hiburan J.K.K Raya pada 8 Mei 2022, 10.30 malam dimana membawa kisah Penduduk Kampung Kalut membuat persediaan untuk menyambut Hari Raya menjadi lebih dramatik apabila mereka ditemukan kembali setelah sekian lama berjauhan kerana pandemik Covid-19.
Dalam pada itu, jangan ketinggalan untuk menyaksikan Master In The House Malaysia Raya pada 7 Mei 2022 jam 9.00 malam yang dibintangi oleh Hael Husaini, Andi Bernadee, Sharifah Rose, Scha Elinnea, Meyrasam, Sean Lee dan Dato’ Chef Wan. Members MITH Malaysia meraikan Hari Raya Aidilfitri bersama Dato’ Chef Wan berserta artis undangan misteri dengan suasana yang paling meriah, lucu dan gila-gila. Belajar resipi masakan raya daripada master Dato’ Chef Wan yang terkenal dengan skil masakan beliau di persada antarabangsa.

Pasti anda ternanti-nantikan program Jenaka Kampung Kalut (J.K.K.). Jangan risau J.K.K Raya akan bersiaran pada 8 Mei 2022 pada pukul 10.30 dengan barisan pelakon seperti Ropie, Ebby Yus, Issey Fazlisham, Sari Yanti dan Ain Edruce. Kisah Penduduk Kampung Kalut membuat persediaan untuk menyambut Hari Raya menjadi lebih dramatik apabila mereka ditemukan kembali setelah sekian lama berjauhan kerana pandemik Covid-19.
Program bual bicara TV3 serta program inspirasi TV3 & TV9

Program bual bicara popular TV3, Malaysia Hari Ini (MHI) akan bersiaran pada pukul 8.30 pagi hingga 10.30 pagi di Hari Raya pertama (3 Mei 2022) dengan membincangkan pelbagai topik sambutan Hari Raya Aidilfitri serta lintas langsung Raya Takbir, solat raya dan khutbah raya dari masjid-masjid. MHI Raya diteruskan pada hari keesokannya dengan topik-topik raya menarik.
Program 999 Raya pula menampilkan anggota polis IPD Sepang yang terpaksa bertugas ketika banjir walaupun rumahnya ditenggelami air serta seorang anggota bomba di Melaka yang terkorban ketika menyelamatkan mangsa banjir dan Polis Marin yang bertugas ketika syawal.
Program inspirasi Tanyalah Ustaz Raya mengupas topik-topik keagamaan yang menarik untuk tatapan seisi keluarga. Istimewa raya pertama bersiaran dari 6.30 pagi (3 Mei 2022), ikuti Da’i Aiman, Ustaz Jafri Abu Bakar dan Ustaz Nik Kamaruddin Yunoh membincangkan topik silaturahim yang terputus. Tanyalah Ustaz Raya diteruskan pada minggu pertama raya dengan penambahan segmen lebih istimewa. Panel undangan akan menyediakan juadah raya sambil membincangkan topik-topik menarik bersama artis jemputan.
Mini siri raya TV3 & TV9

Sudah pasti ramai yang merindui telatah lucu Puteri dan rakan-rakannya. Jangan lupa saksikan Puteri Reunion pada 3 Mei hingga 6 Mei 2022 pada pukul 10.30 pagi di TV3 yang dibintangi oleh Nora Danish, Kenchana Devi, Intan Ladyana, Nina Fazurina, Beego, Ruhainies, Idris Khan dan Aziz M. Osman. Selepas beberapa tahun, Puteri, Nadia, Kamala dan Anita telah melalui pelbagai fasa kehidupan. Puteri kini semakin matang dan sedang mengejar impiannya untuk menjadi seorang pereka fesyen dan pengusaha butik yang berjaya. Namun, masalah yang dialami oleh sahabat lamanya, Kamala dan Anita membuatkan dia turut terjebak dalam kekusutan mereka, apatah lagi dengan kemunculan sepupu Puteri, Rania yang hampir membuatkan hidup Puteri semakin porak peranda! Roslan mahu menambat hati Puteri semula dan perlu bersaing dengan Hanif.
Tidak lupa juga mini siri Wan Senja pada 3 hingga 6 Mei 2022 pada pukul 11.30 pagi di TV3 yang dibintangi barisan pelakon hebat seperti Fauziah Dato’ Ahmad Daud A.M.N, Ali Reza Kavoossi, Nabila Razali, Wan Sharmila, Syazuwan Hassan, Fify Azmi, Datin Fadilah Mansor, Isyariana dan Aniq Suhair. Wan Senja mengisahkan tentang Hajah Rohimah, seorang guru yang dihormati oleh masyarakat tempatan atas dedikasi dan pengorbanan beliau. Setelah suaminya meninggal dunia, Hajah Rohimah diselubungi dengan kesunyian dan mula berhadapan dengan masa sukar di usia senjanya. Dia berusaha mempertahankan kebahagiaan yang semakin menghakis dalam dua dunianya iaitu, sebagai ibu dan sebagai guru. Cintanya sebagai pendidik harus berakhir akibat sakit yang dialami dan bagaimana Hajah Rohimah berhadapan dengan masalah keluarga yang menjarakkan hubungan dengannya akibat keputusan arwah suaminya.
Bagi di TV9 pula jangan lupa saksikan Misi Anak Bulan pada 4 Mei hingga 8 Mei 2022 pada jam 6.00 petang yang dibintangi oleh Datin Paduka Eina Azman, Haziq Cilik, Nina Fazurina, Ezad Lazim, Syed Ali, Natasha Elyzza, Idris, Aiman Abdul, Ali Aiman dan Nur Dania Miazara. Mini siri raya mengisahkan tentang seorang kanak-kanak iaitu Aiman, yang terpaksa mengikuti ibunya Wani seorang jururawat yang telah dinaikkan pangkat dan diarahkan berpindah ke klinik kesihatan di kampung. Aiman pada mulanya tidak suka tinggal di kampung mula berubah hati apabila beliau melihat sekumpulan kanak-kanak bermain berdekatan rumahnya. Pada mulanya mereka agak berat hati untuk berkawan dengan orang baharu seperti Aiman, tetapi setelah Aiman memberitahu mereka yang Aiman memiliki sebuah teropong yang boleh melihat anak bulan, mereka semua amat teruja dan mahu berkawan dengannya. Ini adalah kerana mereka ada terdengar perbualan dari penduduk kampung yang jikalau hendak raya, perlu pastikan anak bulan muncul dahulu.
Drama Bersiri raya TV3 & TV9

Tidak ketinggalan untuk kaki drama, TV3 menyajikan pelbagai Drama Bersiri Raya seperti Samarinda Raya: Kerana Aku Isteri Bidaan bermula 16 Mei 2022, setiap Isnin hingga Jumaat, 10.00 malam dengan barisan pelakon Hisyam Hamid dan Scha Elinnea. Kisah dimana untuk mengelakkan dirinya berkahwin dengan Haji Meon, seorang duda yang sebaya dengan ayahnya, Raina Badrina telah mendakwa dirinya dihamilkan oleh Farel Zafeeq yang tidak bersalah. Malah, Raina juga memaksa Farel menikahinya. Di malam perkahwinan mereka, Raina telah mengaibkan Farel dengan tindakan melarikan diri dengan teman lelakinya, Aznor. Malangnya Aznor berniat jahat dan telah bertindak menjualkan Rania ke rumah pelacuran. Rania telah ditemui oleh Farel di sebuah pusat hiburan. Setelah mengetahui apa yang diperlakukan oleh Aznor, Farel cuba membeli Rania dengan rancangan untuk menyeksa Rania.
Selain itu juga, bagi Akasia Raya pula ada Bisik Bisik Gelora bermula 21 Mei 2022, Setiap hari jam 7.00 malam menampilkan artis popular Redza Rosli dan Raysha Rizrose. Seorang pemuda kampung yang lurus bendul bertemu dengan Arumi, seorang gadis bandar yang liar di usia yang muda. Mereka terperangkap dalam tangkap basah dan terpaksa berkahwin. Pada malam selepas perkahwinan mereka, Jad ditangkap dan dipenjarakan kemudian. Arumi melanjutkan pelajaran ke luar negara dan terlupa akan hakikat bahawa dia masih isteri kepada Jad. Selepas Jad dibebaskan, dia telah dikaburi dengan dendam. Jad telah menemui Arumi dan menuntutnya kembali taat kepadanya sebagai seorang isteri.

Bagi TV9 di Slot Diandra, membawakan Ada Apa Dengan Saka, bermula 19 Mei sehingga 21 Julai, setiap Khamis jam 8.30 malam dengan barisan pelakon Syazwan Zulkifly dan Shiha Zikir. Kisah Aina dan Madi yang jatuh cinta pandang pertama apabila madi mengetahui kebolehan luar biasa Aina. Aina yang terpaksa membawa diri ke bandar apabila orang kampung tidak dapat menerima kebolehan luar biasa beliau yang boleh melihat benda ghaib.
Dalam pada itu, terdapat juga drama Air Mata Allisya bermula 20 Mei hingga 8 Julai 2022, setiap Jumaat, 8.30 malam dengan barisan artis seperti Keith Foo dan Sophia AlBarakbah. Cerita dimana Allisya perlu hidup berdikari selepas abangnya terbunuh dalam sebuah kemalangan yang tragis. Dia kemudiannya bertemu dengan Arief dan mereka berdua jatuh cinta. Walaupun ibu Arief tidak merestui hubungan mereka, mereka telah berkahwin.
Tidak ketinggalan di Slot Lestary Raya pula ada drama bersiri Melur Untuk Firdaus yang akan ditayangkan bermula 26 Mei 2022 setiap hari Rabu hingga Sabtu jam 9.00 malam yang dibintangi oleh Meerqeen dan Anna Jobling. Firdaus Iskandar tidak setuju dengan rancangan ibu bapanya untuk berkahwin dengan Melur kerana dia mempunyai teman wanita yang bernama Dee. Ibu bapanya memberikan 48 jam untuk Dee berrkahwin dengan Firdaus. Namun, Dee tidak bersedia untuk berkahwin. Melur sedih kerana dia menyukai Firdaus. Melur cuba memikat hati Firdaus malah dia meletakkan 7 syarat untuk Firdaus.
Telefilem raya TV9

Kemeriahan Aidilfitri diserikan lagi dengan telefilem menarik di TV9. Antaranya adalah Jangan Malu Menangis yang akan ditayangkan pada 2 Mei 2022 pada pukul 9.30 malam yang dibintangi oleh Datuk Rosyam Nor, Fauziah Latiff, Ozlynn Waty Ismail, Aprena Manrose Harissa Adlynn. Jangan Malu Menangis ini mengisahkan Ramlee, bekas kelasi kapal hidup bersendirian di sebuah kampung. Hidupnya sunyi walaupun mempunyai tiga orang anak, diisi dengan bayangan arwah isterinya, Haryati. Selepas berlakunya satu kekecohan di kampung sehingga anak sulungnya, Maryam pulang ke kampung. Bayangan isterinya, Haryati terhapus setelah Maryam menyedarkan ayahnya bahawa ibu mereka telah meninggal dunia. Akhirnya, Ramlee bersetuju untuk mengikuti Maryam ke ibu kota untuk tinggal bersama anaknya. Namun, kesibukan anak-anaknya dengan kerjaya masing-masing membuatkan Ramlee rasa tersisih.
Pada 16 mei 2022 pula telefilem Cikgu Nerd menghiasi slot Kuasa 3 Malam pukul 9.30 malam yang dibintangi oleh Zoey Rahman dan Puteri sarah Liyana. Al-kisah seorang guru yang menjadi tumpuan di sekolah kerana gayanya yang terlalu nerd sering mencuit hati kalangan pelajar. Putus asa bukan pilihan Ben, dia tetap sedaya upaya membuktikan tanggapan guru-guru lain terhadap pelajar di kelasnya adalah salah. Ternyata, usaha Ben banyak mengubah prestasi mereka yang sebelumnya tercorot dan dipandang rendah.
Tidak ketinggalam pada 23 Mei 2022 telefilem Hari-Hari, Hari Raya di slot Kuasa 3 Malam bakal menemani anda dengan barisan pelakon seperti Muntazar Ghufran, Zila Bakarin, Zalif Sidek dan Lan Siro. Kaya, kacak, bergaya dan digilai ramai tetapi segalanya tidak dimiliki oleh pemuda bernama Malek. Justeru, dia sering sakit hati apabila pulang ke rumah untuk beraya sehingga dia membuat keputusan untuk tidak balik beraya. Tanpa disedari rancangannya itu telah ‘menjemput’ satu entiti yang membawanya mengembara ke tiga raya yang berbeza.
Program Animasi & Variasi TV9

Khusus buat penonton cilik, TV9 juga menyiarkan siri animasi istimewa Mina Mila: Kata Raya pada Hari Raya pertama, 6.00 petang. Dengarkan celoteh comel kembar seiras Mina dan Mila tentang perlunya kerja keras dan usaha untuk menyambut kemeriahan beraya. Saksikan juga Peningnya Raya OhBulan!, program berkonsepkan sitkom dan bual bicara menampilkan hos-hos OBTV bersama-sama artis undangan Yassin Senario dan Aya Amiruddin. Ia mengisahkan situasi dan masalah penduduk kampung yang tidak dapat beraya kerana paip air pecah.
*Jangan lupa saksikan semua rancangan menarik ini nanti ya!


Jangan Lupa Tonton ‘Seindah Kasih The Movie’ Di Aplikasi Tonton Secara Percuma Hingga 30 April Ini!

Pada 12 April lalu, filem ‘Seindah Kasih The Movie’ telah menemui penonton yang ditayangkan secara eksklusif menerusi aplikasi Tonton sempena Ramadan Raya 2023.
Ia bertepatan dengan kempen yang sedang dianjurkan oleh Media Prima Berhad (MPB) iaitu Seindah Kasih yang dilancarkan pada 12 Mac lalu.

Baca juga: Skuad Seindah Kasih X Jom Ronda Jelajah Negeri Pantai Timur, Santuni Masyarakat Yang Memerlukan!
SEINDAH KASIH THE MOVIE

Filem bergenre komedi romantik ini dilakonkan oleh barisan pelakon popular tanah air seperti Syafiq Kyle, Mimi Lana, Anas Ridzuan, Luqman Hafidz, Siti Saleha dan Shasha Abedul.

Syafiq Kyle ketika ditemui penulis di studio Melodi berkata, feedback yang diterima dari peminatnya mengenai filem ini amat positif. Hal ini kerana, ia merupakan filem yang tidak terlalu ringan mahupun berat untuk ditonton seisi keluarga.
Malah, ia juga mengetengahkan jalan cerita mengenai para pengamal media yang begitu dekat dengan masyarakat.
“Mereka suka tengok cerita ini, tak heavy sangat tak ringan sangat. Ia macam feel good movie yang macam kita boleh tengok every new year yang boleh relate dengan hidup kita sendiri. Dan banyak juga yang cakap cerita ini kelakar bila part Anas dan Luqman Hafidz,” ujar Syafiq kepada penulis.
KISAH 6 PENGAMAL MEDIA DI MPB YANG BERBEZA BIDANG KERJA
Filem terbabit mengisahkan kehidupan enam pengamal media MPB daripada bidang kerja berbeza yang mencari jalan untuk mengharungi cabaran, kesibukan dan kemelut yang mereka hadapi ketika Ramadan serta menjelang Aidilfitri.

Pada masa yang sama, Siti Saleha ketika diwawancara berkata mengenai harapannya kepada penonton. Di mana, dia berharap para penonton terutama peminatnya untuk menyaksikan filem ini di aplikasi Tonton. Selain, sebagai tanda menyokong aplikasi digital ini.
“Harapan saya semoga para penonton menyaksikan filem ini di Tonton sebab Tonton is rebranding, right? Ramai yang bertanya kenapa tiada di televisyen kenapa online? Ini kerana untuk membawa penonton ke digital yang memang tengah ke arah sana (digital platform). And also to get more of the mass viewers TV3 to watch to Tonton, sebab itu dari telefilem ia jadi filem,” ujarnya.
Pada Ahad lalu, pelakon Syafiq Kyle dan Siti Saleha telah hadir ke studio Melodi bagi mempromosikan filem Seindah Kasih The Movie.
Seindah Kasih The Movie yang dikategorikan Filem Tonton Original, diarah pengarah terkenal, Nik Amir Mustapha dan Ariff Zulkarnain. Jadi, jangan lepaskan peluang menyaksikannya di aplikasi Tonton secara percuma sehingga 30 April ini.
TRAILER:

https://media.siraplimau.com/2023/04/SK_trailer_2min_final.mp4


Sejak 7 Tahun Lepas Kucing Selalu Berak Depan Rumah Namun Selepas Try ‘Benda’ Ini….Berkesan!

Setiap pagi nak keluar pergi kerja saja, benda pertama yang nampak selepas buka pagar adalah najis kucing. Busuk tu memang satu taman lah bau. Jadi, kenalah ambil penyapu sampah dan buang najis tersebut. Kalau hari-hari asyik buat benda yang sama, penat juga kan? Namun, melalui perkongsian saudara Osman Affan di laman Facebook miliknya, beliau telah menemui satu cara baharu untuk membasmi najis kucing dari ada di hadapan rumah kita! Macam mana? Jom tengok apakah caranya.
NAJIS KUCING SELALU ADA DEPAN RUMAH?
http://www.thriftyfun.com/

Sejak 7 tahun lepas, saya dan puan isteri hadapi masalah bau najis kucing setiap pagi, malah sepanjang hari. Entah kenapa kucing-kucing liar suka benar melepaskan hajatnya di kawasan yang saya tandakan merah tu. Sudah banyak petua kami cuba. Siram minyak gas, curah klorox, beli gel khas daripada kedai kucing, sembur febreez, tabur garam, sumpit kucing….. macam2 caralah…!
Sayang, tidak menjadi. Entah macam mana, minggu lepas, terjumpa benda alah ni kat Daiso Aeon. Cuba beli dan letakkan dekat lokasi biasa tu. Pelik tapi Alhamdulillah, sudah 4 hari, langsung tidak ada kucing yang berani melepaskan hajat mereka di lokasi-lokasi tu.

www.thespruce.com

Bahan tu pun nampak masih kekal utuh walaupun sudah 4 hari berpanas berhujan. Katanya boleh tahan lebih sebulan. Harga sepaket pula cuma lebih kurang RM6. Hihi… macam ejen penjual produk Daiso pulak rasanya. Tapi kalau ada mana-mana sahabat yang hadapi masalah macam saya dan belum jumpa solusinya, mungkin boleh cuba.
INILAH DIA!
www.facebook.com/osman.affan
KAWASAN SEKITAR RUMAH SELEPAS GUNA ‘CAT REPELLENT’
www.facebook.com/osman.affan
www.facebook.com/osman.affan
*Apa tunggu lagi, anda boleh segera ke pasaraya berdekat untuk mendapatkan produk yang berkesan ini!
Sumber: Osman Affan


Sejak Bila Bayi Tembam Dikategorikan Sihat? Awas, Jangan Bangga Anak Tembam….

Sudah menjadi lumrah apabila melihat bayi yang gemuk-gemuk dan tembam, kita akan geram dan rasa macam nak peluk bukan? Bukan itu sahaja, ramai juga dalam kalangan kita yang menganggap bahawa bayi yang tembam ini lebih sihat dari bayi yang kurus kerana dikatakan cukup makan. Awas, jangan bangga bila anak tembam!
Baca juga: Bayi 4 Bulan Disuap Buah Kurma & Pear Sampai Cirit-Birit Lebih 30 Kali & Masuk Hospital!

SEJAK BILA BAYI TEMBAM DIKATEGORIKAN SIHAT?

Sejak bila baby tembam adalah indikator baby tersebut sihat? Ini bukan indikator baby sihat….

– ke’TEMBAM’an baby

– pili labuh
– berlapik lapik
– pakai pampers saiz dewasa
Jangan bangga anak berat tembam makan banyak anak sihat. Tahukah anda Malaysia top 10 negara yang mempunyai anak yang obese, berat badan berlebihan dan separuh dari anak-anak yang obese masa kecik akan kekal obese waktu dewasa.
Saya pernah dapat kes anak 5 tahun dirujuk kepada saya sebab berat badan berlebihan (5 tahun dan 60kg), bacaan kolesterol tinggi dan obsteuctive sleep apnea (OSA).

**OSA tu terjadi sebab lapisan lemak yang tekan pada saluran pernafasan sampai berdengkur dan boleh menyebabkan anak itu tak bernafas ketika tidur
Bila lihat balik diet anak obese tersebut memang terlalu banyak pengambilan makanan yang bergoreng, boleh dikatakan tiada sayur atau buah langsung dan kurang bermain di luar. Ini la antara punca utama anak anak kecil obese:
– makan makanan bergoreng dengan banyak (yela fav depa)
– tak main di luar (banyak bergantung pada gadget)
– tak makan sayur dan buah
Apa nak dibuat?

1. Sentiasa ada dan offer buah
2. Sayur offer yang bukan berwarna hijau
3. Invest dalam gadget seperti air fryer, oven untuk masakan lagi kurang minyak dan lemak
4. Galakkan anak main dekat luar untuk 1-2jam sehari.
5. Strict…(ni paling penting, banyak terkandas sebab tak tahan tengok anak/cucu/anak jagaan menangis nak nak jugak)
Ingat tembam sikit takpe tembam lebih itu bukan comel. Sekian.
Sumber: Dietitian Fizah